	Dan id-dokument fih l-informazzjoni dwar il-prodott approvata għall Semglee ,bil-bidliet li saru mill-aħħar proċedura li affettwat l-informazzjoni dwar il-prodott (EMEA/N/0000326578) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/epar/Semglee

1. ISEM IL-PRODOTT MEDIĊINALI

Semglee 100 unità/ml soluzzjoni għall-injezzjoni f’pinna mimlija għal-lest


2. GĦAMLA KWALITATTIVA U KWANTITATTIVA

Kull mL fih 100 unità insulin glargine* (ekwivalenti għal 3.64 mg).
Kull pinna fiha 3 mL ta’ soluzzjoni għall-injezzjoni (ekwivalenti għal 300 unità).

* Insulin glargine huwa magħmul bit-teknoloġija rikombinanti tad-DNA ġo Pichia pastoris. Għal-lista kompluta ta’ eċċipjenti, ara sezzjoni 6.1.


3. GĦAMLA FARMAĊEWTIKA

Soluzzjoni għall-injezzjoni Soluzzjoni ċara u bla kulur.


4. TAGĦRIF KLINIKU

4.1 Indikazzjonijiet terapewtiċi

Kura għal diabetes mellitus fl-adulti, l-adoloxxenti u t-tfal minn sentejn ’il fuq.

4.2 Pożoloġija u metodu ta’ kif għandu jingħata

Pożoloġija
Semglee fih insulin glargine, analogu ta’ l-insulina li jaħdem għal perijodu twil ta’ żmien. Għandu jingħata darba kuljum fi kwalunkwe ħin tal-ġurnata iżda dejjem fl-istess ħin.

Il-pinna mimlija għal-lest tagħti insulina f’inkrementi ta’ 1 unità sa doża massima waħda ta’ 80 unità.

L-iskeda ta’ dożaġġ (id-doża u l-ħin li jingħata) għandha tiġi mfassla skont l-individwu partikolari. F’pazjenti b’dijabete mellitus ta’ tip 2, Semglee jista’ jingħata wkoll flimkien ma’ prodotti mediċinali attivi mill-ħalq kontra d-dijabete.

Il-qawwa ta’ dan il- prodott hija stmata f’unitajiet. Dawn l-unitajiet huma esklussivi għal Semglee u m’humiex l-istess bħal UI jew l-unitajiet użati biex tkun espressa l-qawwa ta’ insulini analogi oħra (ara sezzjoni 5.1).

Popolazzjoni speċjali 
Popolazzjoni anzjana (≥ 65 sena)
Fl-anzjani, id-deterjorament b’mod progressiv fil-funzjoni tal-kliewi tista’ twassal għal tnaqqis b’mod kostanti fil-ħtiġijiet tal-insulina.

Indeboliment tal-kliewi
F’pazjenti li għandhom indeboliment fil-funzjoni tal-kliewi, il-ħtieġa għall-insulina tista’ tonqos dovuta minħabba t-tnaqqis tal-metaboliżmu ta’ l-insulina.

Indeboliment tal-fwied
F’pazjenti li għandhom indeboliment tal-fwied, il-ħtieġa għall-insulina tista’ tonqos, minħabba t-tnaqqis fil- ħila li jifforma l-glukożju minn molekuli li mhumiex karboidrati, u t-tnaqqis
fil-metaboliżmu ta’ l-insulina.

Popolazzjoni pedjatrika

· Adolexxenti u tfal ta’ sentejn u pazjenti akbar fl-età
Is-sigurtà u l-effikaċja ta’ insulin glargine ġew stabbiliti fl-adolexxenti u fit-tfal minn sentejn ’il fuq (ara sezzjoni 5.1). L-iskeda ta’ dożaġġ (id-doża u l-ħin li jingħata) għandha tiġi mfassla skont l-individwu partikolari.

· Tfal taħt is-sentejn
Is-sigurtà u l-effikaċja ta’ insulin glargine għadhom ma ġewx determinati s’issa. M’hemm l-ebda data disponibbli.

Il-bidla minn tipi oħrajn ta’ insulina għal Semglee
Meta ssir il-bidla minn reġimen ta’ trattament b’insulina li għandha effett intermedju jew twil, għal wieħed b’Semglee, bidla fid-doża bażi ta’ l-insulina tista’ tkun meħtieġa, u t-trattament fl-istess waqt kontra d-dijabete għandu mnejn ikollu bżonn ikun aġġustat (id-doża u l-ħin ta’ insulini regolari u addizzjonali jew l-analogi ta’ l-insulina li jaħdmu malajr, jew id-doża ta’ prodotti mediċinali orali kontra d-dijabete).

Il-bidla minn NPH insulin darbtejn kuljum għal Semglee
Biex jitnaqqas ir-riskju ta’ l-ipogliċemija matul il-lejl u filgħodu kmieni, il-pazjenti li qed jaqilbu s-sistema bażi tal-kura tagħhom b’NPH insulin minn darbtejn kuljum, għall-sistema ta’ kura b’Semglee ta’ darba kuljum, għandhom inaqqsu d-doża bażi ta’ kuljum b’20%-30%, waqt l-ewwel ftit ġimgħat tat-trattament.

Il-bidla minn insulin glargine 300 unità/mL għal Semglee
Semglee u insulin glargine 300 unità/mL mhumiex bijoekwivalenti u ma jistgħux jinbidlu b’mod dirett ma’ xulxin. Sabiex titnaqqas ir-riskju ta’ ipogliċemija, pazjenti li qed ibidlu l-iskeda ta’ insulina bażali tagħhom minn skeda ta’ insulina b’insulin glargine 300 unità/mL darba kuljum għal skeda ta’ darba kuljum b’Semglee għandhom inaqqsu d-doża tagħhom b’madwar 20 %.

F’dawn l-ewwel ftit ġimgħat, it-tnaqqis irid ikun, almenu parzjalment, ikkumpensat b’żieda fid-doża ta’ l- insulina fil-ħin ta’ l-ikel, u wara dan il-perijodu, is-sistema ta’ kura trid tkun imfassla skond l-individwu.

Ħarsien bir-reqqa għall-metaboliżmu huwa irrakkomandat waqt il-perijodu ta’ bidla, u għall-ewwel ftit ġimgħat mill-bidla.

Meta l-kontroll metaboliku jitjieb u tiżdied is-sensittività għall-insulina, aktar tibdil fis-sistema tad-dożaġġ jista’ jkun meħtieġ. Tibdil fid-doża jista’ jkun meħtieġ, per eżempju, meta ssir bidla fil-piż tal-pazjent, jew fl-istil tal-ħajja tiegħu, jew bidla fil-ħin meta d-doża ta’ insulina tittieħed, jew meta jseħħu xi ċirkostanzi oħra li jżidu s-suxxettibbiltà għall-ipogliċemija jew għall-ipergliċemija (ara sezzjoni 4.4).

Pazjenti li qegħdin jieħdu dożi għoljin ta’ insulina minħabba l-antikorpi kontra l-insulina umana, jista’ jkollhom rispons aħjar għall-insulina b’Semglee.

Mod ta’ kif jingħata

Semglee jingħata b’mod subkutanju.

Semglee m’għandhux jingħata fil-vina. L-effett fit-tul ta’ Semglee jiddependi fuq it-teħid b’injezzjoni fit-tessut subkutanju. L-użu intravenuż tad-doża subkutanja tas-soltu tista’ twassal għall-ipogliċemija severa.

M’hemmx differenzi klinikament rilevanti fil-livelli ta’ l-insulina jew dak tal-glukożju fis-seru tad-demm wara li jingħata Semglee fit-tessut taż-żaqq, il-parti laterali ta’ fuq tad-driegħ, jew fil-koxxa. Is-siti fejn isiru l- injezzjonijiet iridu jinbidlu, b’sistema ta’ tidwir, fiż-żona partikolari magħżula għalihom, minn titqiba waħda għall-oħra, sabiex jitnaqqas ir-riskju ta’ lipodistrofija u amilojdożi tal-ġilda (ara sezzjoni 4.4 u 4.8).

Semglee m’għandux jitħallat ma ebda insulina oħra jew jiġi dilwit. It-taħlit jew id-dilwizzjoni tista’ tbiddel il- profil ta’ ħin/azzjoni tiegħu u t-taħlit jista’ jikkawża preċipitazzjoni.

Semglee f’pinna mimlija għal-lest huwa tajjeb biss għal injezzjonijiet minn taħt il-ġilda. Jekk ikun hemm bżonn ta’ teħid permezz ta’ siringa, għandu jintuża kunjett (ara sezzjoni 4.4).

Qabel ma tuża l-pinna mimlija għal-lest, l-istruzzjonijiet għall-użu inklużi fil-fuljett ta’ tagħrif għandhom jinqraw sew (ara sezzjoni 6.6).

4.3 Kontraindikazzjonijiet

Sensittività eċċessiva għas-sustanza attiva jew għal kwalunkwe wieħed mill-eċċipjenti elenkati
fis- sezzjoni 6.1.

4.4 Twissijiet speċjali u prekawzjonijiet għall-użu

Traċċabilità
Sabiex tittejjeb it-traċċabilità ta’ prodotti mediċinali bijoloġiċi, l-isem u n-numru tal-lott tal-prodott mogħti għandhom jiġu rreġistrati b’mod ċar.

Twissijiet
Semglee mhux l-insulina adatta għat-trattament ta’ ketoaċidożi tad-dijabete. Minflok, l-użu ta’ insulini regolari fil-vina huwa irrakkomandat f’każijiet bħal dawn.

F’każ ta’ kontroll inadegwat taz-zokkor, jew fejn ikun hemm tendenza biex jiżviluppaw episodji ta’ ipergliċemija jew ipogliċemija, jridu jkunu ikkunsidrati jekk il-pazjent hux isegwi l-iskema tat-trattament li ngħatatlu, is-siti ta’ l-injezzjonijiet, il-metodu ta’ kif qed tingħata l-injezzjoni, u l-fatturi rilevanti l-oħra kollha, qabel l-tibdil fid-doża tkun ikkunsidrata.

Meta taqleb pazjent minn preparat ta’ tip jew marka t’insulina għal ieħor, dan għandu jsir taħt sorveljanza medika stretta. Tibdil fil-qawwa, fil-marka (il-manifattur), fit-tip (regolari, NPH, lente, effett fit-tul eċċ.), fl- oriġini (annimal, uman, insulina analoga umana) u/jew metodu ta’ manifattura jista’ jirriżulta fil-ħtieġa tat- tibdil tad-doża.

Ipogliċemija
Il-ħin meta sseħħ l-ipogliċemija jiddependi fuq il-profil tal-ħidma ta’ l-insulini wżati u, għalhekk, jista’ jinbidel meta ssir bidla fis-sistema tat-trattament. Peress li Semglee jipprovdi livell sostnut tal-bżonn bażiku ta’ l-insulina, huwa mistenni li jkun hemm anqas possibbiltà ta’ ipogliċemija matul il-lejl iżda aktar filgħodu kmieni.

Kawtela speċjali trid tittieħed, u għandu jkun hemm ħarsien aktar strett tal-livell taz-zokkor fid-demm, f’dawk il-pazjenti li għandhom dawn l-episodji ta’ ipogliċemija li jistgħu jkunu ta’ rilevanza klinika speċjali, bħal dawk il-pazjenti li għandhom djuq sinifikanti ta’ l-arterji koronarji, jew dawk ta’ l-arterji li qegħdin iwasslu d-demm għall-moħħ (ir-riskju ta’ kumplikazzjonijiet kardijaċi jew ċerebrali dovuti għall- ipogliċemija), kif ukoll f’dawk il-pazjenti li għandhom retinopatija proliferattiva, speċjalment meta mhix qed tkun ittrattata b’photocoagulation (hemm ir-riskju t’amaurosis temporanja wara l-ipogliċemija).

Il-pazjenti jridu jkunu konxji taċ-ċirkostanzi meta s-sintomi ta’ twissija tal-bidu ta’ l-ipogliċemija jonqsu. Is- sintomi ta’ twissija ta’ l-ipogliċemija jistgħu jinbidlu, ikunu anqas evidenti, jew neqsin f’ċerti gruppi ta’ pazjenti li qegħdin f’riskju. Dawn jinkludu pazjenti:
· b’titjib sostanzjali fil-kontroll taz-zokkor,
· li tiżviluppalhom l-ipogliċemija bil-mod,
· li huma anzjani,
· wara li qalbu minn insulina derivata mill-annimali għal dik ġejja mill-bniedem,
· li għandhom newropatija awtonomika,
· li ilhom isofru bid-dijabete,
· li jsofru bmard psikjatriku,
· li qed jieħdu t-trattament flimkien ma’ ċerti prodotti mediċinali oħra (ara sezzjoni 4.5).

Ċirkostanzi bħal dawn jistgħu jirriżultaw f’ ipogliċemija severa (u possibbilment telf mis-sensi) qabel ma’ l- pazjent jinduna bl-ipogliċemija.

L-effett fit-tul ta’ Insulin glargine subkutanju jista’ jittardja l-fejqan ta’ l-ipogliċemija.

Jekk ikunu innotati livelli normali jew imnaqqsin ta’ glycated haemoglobin, il-possibbiltà ta’ episodji ta’ ipogliċemija mingħajr ma wieħed jintebaħ (speċjalment matul il-lejl) trid tkun ikkunsidrata.

Sabiex inaqqsu r-riskju ta’ l-ipogliċemija huwa essenzjali li l-pazjent iżomm mad-doża u l-kura permezz tad- dieta, li jieħu l-insulina kif suppost, u li jagħraf is-sintomi ta’ l-ipogliċemija. Il-fatturi li jżidu s- suxxettibbilità għall-ipogliċemija jeħtieġu monitoraġġ speċjali mill-qrib u għandu mnejn ikun meħtieġ tibdil fid-doża. Dawn jinkludu:
· bidla fis-sit fejn issir l-injezzjoni. Il-pazjenti għandhom jingħataw istruzzjonijiet biex iwettqu rotazzjoni kontinwa tas-sit tal-injezzjoni sabiex inaqqsu r-riskju li jiżviluppaw lipodistrofija u amilojdożi tal-ġilda. Hemm riskju potenzjali ta’ assorbiment ittardjat tal-insulina u kontroll gliċemiku aggravat wara injezzjonijiet tal-insulina f’siti b’dawn ir-reazzjonijiet. Ġie rrappurtat li bidla f’daqqa għal sit tal-injezzjoni f’żona mhux affettwata rriżultat f’ipogliċemija. Hu rakkomandat li jsir monitoraġġ tal-glukożju fid-demm wara li jinbidel is-sit tal-injezzjoni, u jista’ jiġi kkunsidrat aġġustament fid-doża ta’ prodotti mediċinali kontra d-dijabete,
· sensittività akbar għall-insulina (e.ż. tipprova tevita fatturi li jġibu tensjoni),
· attività fiżika mhux tas-soltu, żieda fl-attività fiżika, jew dik fit-tul,
· mard li jitfaċċa minn żmien għall-ieħor (e.ż. rimettar, dijarrea),
· ammont inadegwat ta’ ikel,
· ikliet maqbuża,
· konsum ta’ l-alkoħol,
· disturbi fil-glandoli endokrini mhux ikkumpensati (e.ż. l-ipotirojdiżmu, l-insuffiċjenza tal-parti anterjuri tal-pitwitarja u insuffiċjenza adrenokortikali),
· trattament fl-istess waqt ma’ xi prodotti oħra mediċinali (ara sezzjoni 4.5). 

Mard li jitfaċċa minn żmien għall-ieħor
Mard li jitfaċċa minn żmien għall-ieħor jeħtieġ monitoraġġ intensiv tal-metaboliżmu. F’ħafna każijiet, testijiet ta’ l-urina għall-preżenza tal-ketones huwa indikat, u ta’ spiss huwa meħtieġ tibdil fid-doża ta’ l- insulina. Il-bżonn għal aktar insulina ta’ spiss jiżdied. Pazjenti li għandhom id-dijabete tat-tip 1 għandhom jibqgħu jikkunsmaw, għal ta’ l-anqas ammont żgħir ta’ karboidrati fuq bażi regolari, anke jekk jistgħu jieklu biss ftit jew ma jistgħux jieħdu ebda ikel, jew qegħdin jirrimettu eċċ. M’għandhom qatt iwaqqfu għal kollox l-insulina.
Antikorpi għall-insulina
L-għoti tal-insulina jista’ jwassal għall-produzzjoni ta’ l-antikorpi. F’każijiet rari, fil-preżenza ta’ antikorpi għall-insulina jista’ jkun hemm bżonn ta’ aġġustament fid-doża ta’ l-insulina biex tikkorreġi t-tendenza għall-iper- jew l-ipo-gliċemija. (ara sezzjoni 5.1).

L-immaniġġar tal-pinna
Semglee f’pinna mimlija għal-lest huwa tajjeb biss għal injezzjonijiet minn taħt il-ġilda. Jekk ikun hemm bżonn ta’ teħid permezz ta’ siringa, għandu jintuża kunjett (ara sezzjoni 4.2).

Qabel ma tuża l-pinna Semglee, l-istruzzjonijiet għall-użu inklużi fil-fuljett ta’ tagħrif għandhom jinqraw sew.Il-pinna Semglee għandha tintuża skont kif inhu rrakkomandat fl-istruzzjonijiet għall-użu (ara sezzjoni 6.6).

Żbalji fil-medikazzjoni
Kienu rrapportati żbalji fil-medikazzjoni fejn insulini oħra, speċjalment insulini li jaħdmu fuq perijodu qasir, ġew mogħtija aċċidentalment minnflokk l-insulina glargine. Biex jiġu evitati żbalji
fil-medikazzjoni bejn l- insulina glargine u insulini oħra, it-tikketta ta’ l-insulina għandha tiġi ċċekkjata qabel kull injezzjoni.

It-teħid flimkien ta’ Semglee ma’ pioglitazone
Ġew irrapportati każi ta’ insuffiċjenza kardijaka meta ġew użati flimkien pioglitazone u l-insulina, speċjalment f’dawk il-pazjenti li għandhom fatturi ta’ riskju għall-iżvilupp ta’ insuffiċjenza kardijaka. Wieħed għandu jżomm dan f’moħħu jekk tiġi kkunsidrata l-kura fejn pioglitazone u insulin glargine jintużaw flimkien. F’dan il-każ, il-pazjenti għandhom jiġu osservati għal sinjali u sintomi ta’ insuffiċjenza kardijaka, żieda fil-piż jew edima.

Pioglitazone għandu jitwaqqaf jekk jiħżienu xi sintomi kardijaċi. 

Eċċipjenti
Dan il-prodott mediċinali fih anqas minn 1 mmol (23 mg) ta’ sodium f’kull doża jiġifieri essenzjalment ‘ħieles mis-sodium’.

4.5 Interazzjoni ma’ prodotti mediċinali oħra u forom oħra ta’ interazzjoni

Hemm numru ta’ sustanzi li jeffettwaw il-metaboliżmu tal-glukożju u għandu mnejn ikun meħtieġ tibdil fid- doża ta’ Insulin glargine.

Sustanzi li jistgħu jżidu l-effett tat-tnaqqis fil-livell tal-glukożju fid-demm, u jżidu r-riskju għall-iżvilupp ta’ l-ipogliċemija, jinkludu prodotti mediċinali orali kontra d-dijabete, inibituri ta’ l-enzima li tikkonverti angiotensin (ACE), disopyramide, fibrati, fluoxetine, inibituri ta’ monamine oxidase (MAO), pentoxifylline, propoxyphene, salicylates, u l-antibijotiċi sulphonamide.

Sustanzi li jistgħu jnaqqsu l-effett tat-tnaqqis fil-livell tal-glukożju fid-demm jinkludu l-corticosteroids, danazol, diazoxide, id-dijuretiċi, glucagon, isoniazid, oestrogens u progestogens, id-derivattivi ta’ phenothiazine, somatropin, prodotti mediċinali simpatomimetiċi (e.ż. epinephrine [adrenaline], salbutamol u terbutaline), l-ormoni tat-tirojde, il-prodotti mediċinali antipsikotiċi atipiċi (e.ż clozapine u olanzapine) u l- inibituri tal-protease.

L-imblokkaturi tar-reċetturi beta, clonidine, is-sustanzi b’lithium, jew l-alkoħol jistgħu iqawwu jew idgħajfu l-effett ta’ l-insulina fuq it-tnaqqis fil-livell ta’ glukożju. Pentamidine jista’ jġib l-ipogliċemija li xi minn daqqiet tista’ tkun segwita b’ipergliċemija.

Barra minn hekk, is-sinjali adrenerġiċi kontra l-kontroll jistgħu jitnaqqsu jew ikunu assenti taħt l-effetti ta’ prodotti mediċinali simpatolitiċi bħall-imblokkaturi tar-riċetturi beta, clonidine, guanethidine u reserpine.

4.6 Fertilità, tqala u treddigħ

Tqala
Għal insulin glargine m’hemmx tagħrif kliniku minn studji kliniċi kkontrollati dwar l-użu waqt it-tqala. Ammont kbir ta’ dejta fuq nisa tqal (riżultati minn aktar minn 1 000 mara tqila) wera li insulin glargine m’għandux effetti avversi speċifiċi fuq it-tqala u li insulin glargine m’għandu ebda effett malformattiv speċifiku u lanqas tossiċità feto/neonatali. Studji fuq l-annimali ma wrewx tossiċità riproduttiva.

L-użu ta’ insulin glargine waqt it-tqala jista’ jkun ikkunsidrat, jekk klinikament bżonnjuż.

Huwa essenzjali li pazjenti li kellhom id-dijabete minn qabel, jew għandhom id-dijabete ta’ waqt it-tqala, li jżommu kontroll metaboliku tajjeb tul it-tqala sabiex ma jkunx hemm effetti ħżiena fuq it-tqala minħabba l-ipergliċemija. Il-ħtieġa għall-insulina tista’ tonqos fl-ewwel tliet xhur u normalment tiżdied waqt it-tieni u t- tielet perijodi ta’ tliet xhur-il wieħed. Immedjatament wara t-twelid, il-ħtieġa għall-insulina tonqos malajr (b’riskju akbar ta’ ipogliċemija). Monitoraġġ bir-reqqa tal-livell taz-zokkor huwa essenzjali.

Treddigħ
Mhuwiex magħruf jekk insulin glargine jitneħħiex fil-ħalib tal-omm. Mhuwiex maħsub li insulin glargine meħud mill-ħalq ikollu xi effetti metaboliċi fuq it-tarbija li qeda titredda’ minħabba li insulin glargine huwa peptide li fil-passaġġ gastrointestinali uman jiġi mkisser f’aminoaċidi. Nisa li qegħdin ireddgħu għandu mnejn ikollhom bżonn ta’ tibdil fid-doża ta’ l-insulina u fid-dieta.

Fertilità
Studji fl-annimali ma jurux li hemm xi effetti diretti ħżiena fuq il-fertilità.

4.7 Effetti fuq il-ħila biex issuq u tħaddem magni

Il-ħila tal-pazjent biex jikkonċentra u jirreaġixxi jistgħu jkunu mnaqqsa minħabba l-ipogliċemija jew l- ipergliċemija jew, per eżempju, bħala riżultat tat-tnaqqis fil-vista. Dawn jikkostitwixxu riskju f’sitwazzjonijiet fejn dawn il-ħiliet huma ta’ importanza speċjali (e.ż. sewqan ta’ karozza jew l-użu ta’ magni).

Il-pazjenti għandhom ikunu mwissija biex jieħdu l-prekawzjonijiet kollha biex jevitaw l-iżvilupp ta’
l- ipogliċemija waqt is-sewqan. Dan huwa partikolarment importanti f’dawk li għandhom sintomi ta’ ipogliċemija mnaqqsa, jew ma jistgħux jgħarfu s-sintomi ta’ twissija tal-bidu, jew għandhom episodji spissi ta’ ipogliċemija. Għandhu jkun ikkunsidrat jekk ikunx għaqli s-sewqan jew l-użu ta’ magni f’ċirkostanzi bħal dawn.

4.8 Effetti mhux mixtieqa

Sommarju tal-profil ta’ sigurtà
L-ipogliċemija (komuni ħafna), li ġeneralment hija l-aktar reazzjoni avversa frekwenti tat-terapija bl-insulina, tista’ sseħħ meta d-doża ta’ l-insulina tkun għolja aktar milli meħtieġ (ara sezzjoni 4.4).

Lista ta’ reazzjonijiet avversi f’forma tabulari
L-effetti avversi relatati u imniżżlin hawn taħt, miġbura minn studji kliniċi, huma elenkati skont is-sistema tal-klassifika ta’ l-organi u f’ordni fejn l-inċidenza dejjem tonqos (komuni ħafna: ≥ 1/10; komuni: ≥ 1/100 sa < 1/10; mhux komuni: ≥ 1/1 000 sa < 1/100; rari: ≥ 1/10 000 sa < 1/1 000; rari ħafna: < 1/10 000; mhux magħruf: ma tistax tittieħed stima mid-dejta disponibbli).

F’kull sezzjoni ta’ frekwenza, l-effetti mhux mixtieqa għandhom jitniżżlu skont is-serjetà tagħhom. L-effetti li huma l-aktar serji għandhom jitniżżlu l-ewwel, segwiti minn dawk anqas serji.

	Sistema tal- klassifika tal- organi MedDRA
	Komuni ħafna
	Komuni
	Mhux komuni
	Rari
	Rari ħafna
	Mhux magħruf

	Disturbi fis-sistema immuni
	
	
	
	Reazzjonijiet allerġiċi
	
	

	Disturbi fil-metaboliżmu u n-nutrizzjoni
	Ipogliċemija
	
	
	
	
	

	Disturbi fis- sistema nervuża
	
	
	
	
	Disturbi fit-togħma
	

	Disturbi fl-għajnejn
	
	
	
	Tnaqqis fil-vista Retinopatija
	
	

	Disturbi fil-ġilda u fit-tessuti ta’ taħt il-ġilda
	
	Lipoipertrofija
	Atrofija tat- tessut xaħmi
	
	
	Amilojdosis tal-ġilda

	Disturbi muskolu-skeletriċi u tat-tessuti konnettivi
	
	
	
	
	Majalġja
	

	Disturbi ġenerali u kundizzjonijiet ta’ mnejn jingħata
	
	Reazzjonijiet fis- siti tal-injezzjoni
	
	Edima
	
	



Deskrizzjoni ta’ reazzjonijiet avversi magħżula

Disturbi fil-metaboliżmu u n-nutrizzjoni
Attakki severi ta’ ipogliċemija, speċjalment meta jirrepetu ruħhom, jistgħu jwasslu għal ħsara newroloġika. Episodji twal u severi ta’ ipogliċemija jistgħu jkunu fatali.

F’ħafna pazjenti, is-sinjali u s-sintomi ta’ neurogylcopenia iseħħu wara sinjali ta’ kontro-regolazzjoni adreneġika. Ġeneralment dan il-fenomenu, u s-sintomi tiegħu, huma aktar żviluppati meta t-tnaqqis fil-livell taz-zokkor fid-demm ikun akbar u aktar mgħaġġel (ara sezzjoni 4.4).

Disturbi fis-sistema immuni
Reazzjonijiet allerġiċi immedjati għall-insulina huma rari. Reazzjonijiet bħal dawn għall-insulina (inkluża l- insulina glargine) jew għal xi waħda mis-sustanzi mhux attivi jistgħu, per eżempju, ikunu assoċjati ma’ reazzjonijiet ġeneraliżżati tal-ġilda, anġjo-edema, djuq ostruttiv u akut tal-bronki, ipotensjoni u xokk, li jistgħu jkunu fatali.

Disturbi fl-għajnejn
Tibdil sostanzjali fil-kontroll taz-zokkor fid-demm jista’ jikkaġuna tfixkil temporanju fil-vista, minħabba tibdil temporanju li jikkonsisti f’nefħa tal-lenti ta’ l-għajn u bidla fl-indiċi rifrattiv tagħha.

Il-kontroll tajjeb tal-livell taz-zokkor fid-demm, fuq medda ta’ żmien, inaqqas ir-riskju tal-progress tar- retinopatija tad-dijabete.

Madankollu, l-intensifikar tat-terapija bl-insulina biex il-livell taz-zokkor fid-demm ikun ikkontrollat f’daqqa, jista’ jġib miegħu aggravament temporanju tar-retinopatija tad-dijabete. F’pazjenti li għandhom retinopatija proliferattiva, speċjalment meta ma tkunx ittrattata b’photocoagulation, episodji ta’ ipogliċemija severa jistgħu jwasslu għal amaurosis temporanja.

Disturbi fil-ġilda u fit-tessuti ta’ taħt il-ġilda
Lipodistrofija u amilojdosis tal-ġilda jistgħu jseħħu fis-sit tal-injezzjoni u jdewmu l-assorbiment tal-insulina. Rotazzjoni kontinwa tas-sit tal-injezzjoni f’din il-parti partikolari tal-injezzjoni tista’ tgħin sabiex jitnaqqas jew jiġi evitat ir-riskju li jiżviluppaw dawn ir-reazzjonijiet (ara sezzjoni 4.4).

Disturbi ġenerali u kundizzjonijiet ta’ mnejn jingħata
Reazzjonijiet fis-sit tal-injezzjoni jinkludu ħmura, uġigħ, ħakk, urtikarja, nefħa, jew infjammazzjoni. Il-biċċa l-kbira tar-reazzjonijiet ħfief għall-insulini fis-sit ta’ l-injezzjoni ġeneralment jgħaddu fi ftit jiem sa ftit ġimgħat.

Rarament, l-insulina tista’ twassal li jakkumula s-sodju u tiżviluppa l-edema, speċjalment jekk qabel kien hemm kontroll metaboliku fqir li wara tjieb b’terapija intensifikata bl-insulina.

Popolazzjoni pedjatrika
Ġeneralment, il-profil ta’ sigurtà fit-tfal u fl-adolexxenti (≤ 18-il sena) huwa l-istess bħall-profil ta’ sigurtà għall-adulti.

Ir-rapporti dwar effetti avversi li oriġinaw mis-sorveljanza ta’ wara t-tqegħid fis-suq jinkludu reazzjonijiet fis-siti ta’ l-injezzjonijiet relattivament aktar spissi (uġigħ fis-sit ta’ l-injezzjoni, reazzjoni fis-sit ta’ l- injezzjoni) u reazzjonijiet tal-ġilda (raxx, urtikarja) fit-tfal u fl-adolexxenti (≤ 18-il sena) meta mqabblin mal- adulti.

M’hemmx dejta klinika disponibbli dwar is-sigurtà fit-tfal taħt is-sentejn. 

Rappurtar ta’ reazzjonijiet avversi ssuspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9 Doża eċċessiva

Sintomi
Doża eċċessiva ta’ insulina tista’ twassal għal ipogliċemija severa, u xi kull tant fit-tul, u tista’ tpoġġi l- individwu f’periklu tal-mewt.

Maniġment
Episodji ħfief ta’ ipogliċemija jistgħu normalment ikunu trattati bil-karboidrati mill-ħalq. Tibdil fid-doża tal- prodott mediċinali, fl-ikliet u fl-attività fiżika jistgħu jkunu meħtieġa.

Episodji aktar severi b’koma, aċċessjoni, jew disturb newroloġiku jistgħu jiġu ittrattati bil-glucagon intramuskolari jew subkutanju, jew bl-għoti tal-glukożju ikkonċentrat fil-vina. Jista’ jkun meħtieġ li t-teħid tal-karboidrati jibqa’ jseħħ, u monitoraġġ jista’ jkun neċessarju, għaliex l-ipogliċemija li jkun hemm terġa’ titfaċċa wara li jkun hemm rispons klinikament pożittiv apparenti.


5. PROPRJETAJIET FARMAKOLOĠIĊI

5.1 Proprjetajiet farmakodinamiċi
Kategorija farmakoterapewtiku: Mediċini użati fid-dijabete. L-insulini u l-analogi għall-injezzjoni, li jaħdmu fit-tul. Kodiċi ATC: A10AE04.

Semglee huwa prodott mediċinali bijoloġiku simili. Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

Mekkaniżmu ta’ azzjoni
Insulin glargine hija insulina analoga umana imfassla b’mod li ma tinħallx biżżejjed f’pH newtrali. Hi tinħall għal kollox fil-pH aċiduża tas-soluzzjoni għall-injezzjoni ta’ Semglee (pH 4). Wara l-injezzjoni fit-tessut subkutanju, is-soluzzjoni aċiduża tiġi newtralizzata, u din twassal għall-formazzjoni ta’ preċipitat irqieq ferm li minnu joħorġu ammonti żgħar ta’ insulin glargine bla waqfien. Dan jipprovdi profil ta’ konċentrazzjoni dejjiema mingħajr varjazzjoni fil-konċentrazzjoni, u li jaħdem għal perijodu twil.

Insulin glargine huwa mmetabolizzat f’żewġ metaboliti attivi M1 u M2 (ara sezzjoni 5.2).

Rabta mar-riċettur ta’ l-insulina: Studji in vitro jindikaw li l-affinità tal-insulin glargine u l-metaboliti tiegħu M1 u M2 għar-riċettur tal-insulina umana hija simili għal dik tal-insulina umana.

Rabta mar-riċettur ta’ IGF-1: L-affinità ta’ insulin glargine għar-riċettur uman ta’ IGF-1 hija madwar 5 sa 8 darbiet aktar minn dik tal-insulina umana (iżda madwar 70 sa 80 darba inqas minn dik ta’ IGF-1), filwaqt li l-affinità tar-rabta ta’ M1 u M2 mar-riċettur IGF-1 huwa daqsxejn inqas meta mqabbel mal-insulina umana.

Il-konċentrazzjoni terapewtika kollha tal-insulina (insulin glargine u l-metaboliti tiegħu) li nstabet f’pazjenti dijabetiċi tat-tip 1 kienet ħafna inqas milli hemm bżonn sabiex tintlaħaq nofs l-okkupazzjoni massima tar- riċettur IGF-1 u l-attivazzjoni sussegwenti tas-sensiela ta’ reazzjonijiet mitoġeniċi-proliferattivi kkawżati mir-riċettur IGF-1. Il-konċentrazzjonijiet fiżjoloġiċi ta’ IGF-1 endoġenu jistgħu jattivaw is-sensiela ta’ reazzjonijiet mitoġeniċi/- proliferattivi; madankollu, il-konċentrazzjonijiet terapewtiċi fit-terapija bl-insulina, inkluż it-terapija b’insulin glargine, huma ħafna inqas mill-konċentrazzjonijiet farmakoloġiċi li hemm bżonn sabiex tiġi attivata s-sensiela ta’ reazzjonjiet kkawżati minn IGF-1.

L-attività primarja ta’ l-insulina, inkluża dik ta’ insulin glargine, hija li tirregola l-metaboliżmu tal-glukożju.

L-insulina u l-analogi tagħha jbaxxu l-livell tal-glukożju fid-demm, billi jistimulaw id-dħul tal-glukożju mill-periferija għal ġot-tessuti, speċjalment ġol-muskoli ta’ l-iskeletru u x-xaħam, u billi jinibixxu l- produzzjoni tal-glukożju mill-fwied. L-insulina tinibixxi l-lipoliżi fit-tessut xaħmi u l-protejoliżi u tinkuraġġixxi s-sinteżi tal-proteini.

Fi studji farmakoloġiċi kliniċi, insulin glargine u l-insulina umana, it-tnejn intravenużi, intwerew li għandhom l-istess qawwa meta ngħataw fl-istess doża. Bħall-insulini kollha, iż-żmien kemm idum jaħdem insulin glargine jista’ jkun affettwat mill-attività fiżika u fatturi oħra.

F’persuni b’saħħithom jew f’pazjenti dijabetiċi tat-tip 1, fejn il-livell taz-zokkor fid-demm inżamm kostanti (euglycaemic clamp), il-ħin biex jibda jaħdem insulin glargine fit-tessut subkutanju kien aktar bil-mod mill- NPH insulina umana; l-effett kien kontinwu u dejjiemi, mingħajr avariji fil-konċentrazzjoni.

Il-graff li jmiss turi r-riżultati minn studju li sar fuq pazjenti:



Il-profil t’attivita’ f’pazjenti bid-dijabete tip 1
[image: ]
* ikkalkulat bħala l-ammont ta’ glukożju injettat biex iżomm il-livelli tal-glukożju kostanti
fil-plażma (valuri medji kull siegħa).

Iż-żmien itwal li jdum jaħdem insulin glargine mogħti minn taħt il-ġilda huwa relatat direttament mar-rata aktar bil-mod ta’assorbiment u jikkonferma l-effikaċja tat-teħid darba kuljum. Il-ħin kemm
idumu jaħdmu l- insulina u l-analogi ta’ l-insulina, bħal insulin glargine, jista’ jvarja ħafna f’individwi differenti jew fl-istess persuna.

Fi studju kliniku, is-sintomi ta’ l-ipogliċemija jew ir-rispons ormonali kontro-regolatorju kienu simili wara insulin glargin.e intravenuż u insulina umana intravenuża, kemm f’individwi voluntiera b’saħħithom kif ukoll f’pazjenti bid-dijabete tip 1.

F’studji kliniċi, l-antikorpi li jirreaġixxu kemm mal-insulina umana u kemm mal-insulina glargine ġew osservati bl-istess frekwenza fiż-żewġ gruppi ta’ kura ta’ NPH-insulin u insulina glargine.

L-effetti ta’ insulin glargine (darba kuljum) fuq retinopatija tad-dijabete ġew evalwati f’1024 pażjent fi studju ta’ ħames snin, fejn kemm l-investigatur kif ukoll il-pazjenti kienu jafu x’mediċini kienu qed jintużaw, b’NPH bħala kontrol (NPH jingħata darbtejn kuljum) u fejn il-progress tar-retinopatija bi tlett gradi jew aktar fuq Studju Dwar Trattament Kmieni ta’ Retinopatija tad-Dijabete (ETDRS) kien investigat b’ritratt tal- fundus. Meta insulin glargine ġie mqabbel mal-insulina NPH, ma dehritx xi differenza sinifikanti fil-progress ta’ retinopatija tad-dijabete.

L-istudju ORIGIN (Outcome Reduction with Initial Glargine INtervention) kien studju multiċentriku, magħmul b’mod arbitrarju u tat-tip 2×2 factorial fejn ħadu parti f’12,537 parteċipant b’riskju għoli kardjovaskulari(CV) u b’indeboliment fil-kontroll taz-zokkor fl-istat ta’ sawm (IFG) jew b’indeboliment fit- tolleranza taz-zokkor (IGT) (12% tal-parteċipanti) jew bid-dijabete mellitus tat-tip 2 ikkurata b’≤ 1 sustanza antidijabetika orali (88% tal-parteċipanti). B’mod arbitrarju (1:1), il-parteċipanti rċevew insulin glargine (n=6264), mogħti b’mod biex jilħaq il-Livell tal-Glukożju fil-Plażma fl-Istat ta’ Sawm (Fasting Plasma Glucose, FPG) ≤ 95 mg/dl (5.3 mM) jew kura standard (n=6273).

L-ewwel lott ta’ riżultati primarji ta’ effikaċja kienu ż-żmien sakemm seħħet l-ewwel mewta kardjovakulari, infart mijokardijaku li ma kienx fatali jew puplesija li ma kinitx fatali u t-tieni lott ta’ riżultati primarji ta’ effikaċja kienu ż-żmien sakemm seħħ kwalunkwe wieħed mill-ewwel lott ta’ avvenimenti primarji jew proċedura ta’ revaskularizzazzjoni (koronarja, karotida jew periferali) jew id-dħul l-isptar minħabba insuffiċjenza kardijaka.

Riżultati finali sekondarji kienu jinkludu mewt minn kwalunkwe kawża u riżultat kompost mikrovaskulari.

Insulin glargine ma biddilx ir-riskju relattiv għal mard kardjovaskulari u mortalità kardjovaskulari meta mqabbel ma’ kura standard. Ma kien hemm ebda differenza bejn insulin glargine u l-kura standard għaż- żewġ lottijiet ta’ riżultati primarji; għal kull komponent li jagħmel parti minn dawn ir-riżultati; għall-mewt minn kwalunkwe kawża; jew għar-riżultat compost mikrovaskulari.

Il-medja tad-doża ta’ insulin glargine fi tmiem l-istudju kienet ta’ 0.42 U/kg. Fil-linja bażi, il-parteċipanti kellhom valur medjan ta’ HbA1c ta’ 6.4% u l-valuri medjani ta’ HbA11c waqt il-kura varjaw minn 5.9 sa 6.4% fil-grupp ta’ insulin glargine u 6.2% sa 6.6% fil-grupp ta’ kura standard matul iż-żmien kollu ta’ follow-up.

Ir-rati ta’ ipogliċemija severa (parteċipanti affettwati għal kull 100 parteċipant ta’ snin ta’ espożizzjoni) kienu ta’ 1.05 għal insulin glargine u 0.30 għall-grupp ta’ kura standard, u r-rati ta’ ipogliċemija kkonfermata li ma kinitx severa kienu ta’ 7.71 għal insulin glargine u 2.44 għall-grupp ta’ kura standard. Matul il-kors kollu ta’ dan l-istudju li dam 6 snin, 42% tal-grupp ta’ insulin glargine ma kellhom ebda ipogliċemija.

Waqt l-aħħar viżta ta’ matul il-kura, kien hemm medja ta’ żieda fil-piż tal-ġisem mil-linja bażi ta’ 1.4 kg fil- grupp ta’ insulin glargine u medja ta’ tnaqqis ta’ 0.8 kg fil-grupp ta’ kura standard.

Popolazzjoni pedjatrika
Fi studju kliniku kkontrollat b’mod arbitrarju, pazjenti tfal (etajiet li jvarjaw minn 6 sa 15-il sena) bid- dijabete tat-tip I (n=349) ġew ikkurati għal 28 ġimgħa bi skeda ta’ insulina basal-bolus fejn ġiet użata insulina umana regolarment qabel kull ikla. Insulina glargine ġiet mogħtija darba kuljum fil-ħin tal-irqad u insulina umana NPH ġiet mogħtija darba jew darbtejn kuljum. Fiż-żewġ gruppi ta’ kura ġew osservati effetti simili fuq il-glikoemoglobina u fl-inċidenza ta’ ipogliċemija sintomatika, madankollu kien hemm tnaqqis akbar mil-linja bażi fil-livell tal-glukożju fil-plażma fi s-stat ta’ sawm fil-grupp tal-insulin glargine milli fil- grupp ta’ NPH.

Barra minn hekk, kien hemm inqas ipogliċemija severa fil-grupp ta’ insulin glargine. Mija u tlieta u erbgħin pazjent ikkurati b’insulin glargine f’dan l-istudju komplew il-kura b’insulin glargine fi studju ta’ estensjoni mhux ikkontrollat li dam medja ta’ sentejn. Waqt din il-kura mtawla b’insulin glargine ma dehrux sinjali ġodda ta’ sigurtà.

Sar ukoll studju fejn il-pazjenti jingħataw il-kura b’mod arbitrarju(crossover study), fejn ġew imqabbla insulin glargine flimkien ma’ lispro insulin u NPH flimkien ma’ insulina umana regolari (kull kura ngħatat għal 16-il-ġimgħa b’mod arbitrarju) f’26 pazjent adolexxenti dijabetiċi tat-tip I b’etajiet minn 12 sa 18-il sena. Bħall-istudju pedjatriku deskritt hawn fuq, kien hemm tnaqqis akbar mil-linja bażi fil-glukożju fil- plażma fl-istat ta’ sawm fil-grupp ta’insulin glargine milli fil-grupp ta’ NPH. Tibdiliet fl-HbA1c mil-linja bażi kienu simili għaż-żewġ gruppi ta’ kura; madankollu l-valuri tal-glukożju fid-demm meħud mal-lejl kienu ogħla b’mod sinifikanti fil-grupp tal-insulin glargine/lispro milli fil-grupp NPH/regolari bl-inqas livell jilħaq medja ta’ 5.4 mM kontra 4.1 mM. B’mod simili, l-inċidenza ta’ ipogliċemija ta’ matul il-lejl kienet ta’ 32% fil-grupp ta’ insulin glargine/ lispro kontra 52% fil-grupp ta’ NPH/ normali.

Fi studju parallel li dam sejjer 24 ġimgħa fuq 125 tifel u tifla b’dijabete mellitus tat-tip 1 u li kellhom minn sentejn sa 6 snin, fejn ġiet imqabbla l-insulina glargine mogħtija darba kuljum filgħodu ma insulina NPH mogħtija darba jew darbtejn kuljum bħala insulina bażika. Iż-żewġ gruppi rċevew insulina bolus qabel l-ikel.

L-għan primarju kien biex jintwera li m’hemmx inferjorità ta’ insulin glargine meta mqabbla ma NPH f’kull każ ta’ ipogliċemija ma ntlaħaqx [ir-ratio tar-rata insulina glargine: Proporzjon tar-rata NPH (95% CI) = 1.18 (0.97–1.44)].

Varjabilitajiet ta’ glycohaemoglobin u glucose kienu komparabbli fiż-żewġ gruppi ta’ kura. Ebda sinjal ġdid ta’ sigurtà ma ġie osservat f’dan l-istudju.

5.2 Tagħrif farmakokinetiku

F’persuni b’saħħithom u f’pazjenti dijabetiċi, il-livelli ta’ l-insulina fis-serum juru assorbiment aktar bil-mod, imtawwal ħafna aktar, mingħajr avariji fil-koncentrazzjoni, wara injezzjoni subkutanja ta’ insulin glargine meta mqabbla ma’ l-NPH insulina umana. Il-konċentrazzjonijiet, għalhekk, kienu konsisteni mal-profil tal- ħin ta’ l-attività farmakodinamika ta’ insulin glargine. Il-graff hawn fuq turi il-profili ta’attività kontra l-ħin ta’ Insulin glargine u l-NPH insulin.

Insulin glargine injettata darba kuljum tilħaq livelli fissi u stabbli fi żmien 2 – 4 ijiem wara l-ewwel doża.

Meta jingħataw fil-vina, il-half-life ta’ l-eliminazzjoni ta’ insulin glargine u l-insulina umana huma komparabbli.

Wara l-injezzjoni minn taħt il-ġilda ta’ Semglee f’pazjenti dijabetiċi, insulin glargine malajr jiġi mmetabolizzat fil-carboxyl terminus tal-ħolqa tal-Beta bil-formazzjoni ta’ żewġ metaboliti attivi, M1 (21A-Gly-insulin) u M2 (21A-Gly-des-30B-Thr-insulin). Fil-plażma, is-sustanza ewlenija li tiċċirkola hija l-metabolita M1. L- espożizzjoni għal M1 tiżdied meta tingħata d-doża ta’ insulin glargine.

Sejbiet farmakokinetiċi u farmakodinamiċi jindikaw li l-effett tal-injezzjoni minn taħt il-ġilda b’insulin glargine huwa bbażat l-iżjed fuq l-espożizzjoni ta’ M1. Fil-parti l-kbira tas-suġġetti, insulin glargine u l-metabolita M2 ma nstabux u meta nstabu, il-konċentrazzjoni tagħhom kienet indipendenti mid-doża ta’ insulin glargine li ngħatat.

Fi studji kliniċi l-analażi ta’ sottogruppi ibbażati fuq l-età u s-sess, ma indikaw l-ebda differenza fis-sigurtà u l-effikaċja f’pazjenti ittrattati b’insulin glargine, mqabblin mal-popolazzjoni sħiħa suġġetta għal dan l-istudju.

Popolazzjoni pedjatrika
Il-farmakokinetika fi tfal b’età ta’ sentejn sa inqas minn 6 snin b’dijabete mellitus tat-tip 1 kienet evalwata fi studju kliniku (ara sezzjoni 5.1). Livelli “trough” fil-plasma tal-insulina glargine u l-metaboliti prinċipali tagħha M1 u M2 kienu mkejla fi tfal ikkurati b’insulina glargine, u nstab li l-konċentrazzjoni fil-plażma għandha mudelli simili bħall-adulti, u ġie muri li m’hemm l-ebda evidenza ta’ akkumulazzjoni ta’ insulina glargine jew il-metaboliti tagħha meta jingħataw dożi regolarment

5.3 Tagħrif ta’ qabel l-użu kliniku dwar is-sigurtà

Tagħrif mhux kliniku ibbażat fuq studji konvenzjonali ta’ sigurtà farmakoloġika, effett tossiku minn dożi ripetuti, effett tossiku fuq il-ġeni, riskju ta’ kanċer, effett tossiku, fuq is-sistema riproduttiva u l-iżvilupp, ma juri l-ebda perikolu speċjali għall-bniedem.


6. TAGĦRIF FARMAĊEWTIKU

6.1 Lista ta’ eċċipjenti

Zinc chloride 
Metacresol 
Glycerol
Hydrochloric acid (għall-aġġustament tal-pH) E507 
Sodium hydroxide (għall-aġġustament tal-pH) E524 
Ilma għall-injezzjonijiet

6.2 Inkompatibbiltajiet

Dan il-prodott mediċinali m’għandux jitħallat ma’ prodotti mediċinali oħrajn.

6.3 Żmien kemm idum tajjeb il-prodott mediċinali

3 snin.

Żmien kemm iddum tajba l-pinna wara l-ewwel użu

Il-prodott mediċinali jista’ jinħażen għal massimu ta’ 4 ġimgħat f’temperatura mhux ’il fuq minn 25°C u ’l bogħod mis-sħana diretta jew mid-dawl dirett. Il-pinen li qegħdin jintużaw m’għandhomx jinħażnu fil-friġġ.

Wara kull injezzjoni, il-kappa tal-pinna għandha terġa’ titqiegħed lura fuq il-pinna sabiex tilqa’ mid-dawl.

6.4 Prekawzjonijiet speċjali għall-ħażna

Pinen mhux fl-użu

Aħzen fi friġġ (2°C-8°C).
Tagħmilhomx fil-friża jew tqegħdom viċin il-kompartiment tal-friża jew viċin xi pakkett tal-friża. Żomm il-pinna mimlija għal-lest fil-kartuna ta’ barra sabiex tilqa’ mid-dawl.

Pinen fl-użu

Għall-kundizzjonijiet ta’ ħażna, wara li dan il-prodott jinfetaħ għall-ewwel darba, ara sezzjoni 6.3.

6.5 In-natura tal-kontenitur u ta’ dak li hemm ġo fih

Skartoċċ tal-ħġieġ ta’ Tip 1 mingħajr kulur bi planġer (lastku tal-bromobutyl), issiġillat bl-użu ta’ siġilli infurrati (laminate ta’ polyisoprene u lastku tal-bromobutyl). L-iskartoċċ huwa mmuntat f’injettur tal-pinna li jintrema wara li jinħela.

Kull pinna mimlija għal-lest fiha 3 mL ta’ soluzzjoni.
Pakketti ta’ 1, 3, 5, 10 u pakkett multiplu li fih 10 (2 pakketti ta’ 5) pinen. Jista’ jkun li mhux il-pakketti tad-daqsijiet kollha jkunu fis-suq.
Il-labar m’humiex inklużi fil- pakkett.

6.6 Prekawzjonijiet speċjali li għandhom jittieħdu meta jintrema u għal immaniġġar ieħor

Qabel tintuża għall-ewwel darba, il-pinna għandha tinħażen f’temperatura ambjentali ta’ ġewwa għal siegħa sa sagħtejn.

Eżamina l-iskartoċċ qabel tużaha. Għandha tintuża biss jekk is-soluzzjoni hija ċara u bla kulur, mingħajr frak viżibbli, u ta’ konsistenza tixbah dik ta’ l-ilma. Peress li Semglee huwa soluzzjoni, m’hemmx bżonn ta ri- sospensjoni qabel l-użu.

Semglee m’għandux jitħallat ma ebda insulina oħra jew jiġi dilwit. It-taħlit jew id-dilwizzjoni tista’ tbiddel il- profil ta’ ħin/azzjoni tiegħu u t-taħlit jista’ jikkawża preċipitazzjoni.

Pinen vojta m’għandhom qatt jerġgħu jintużaw u għandhom jintremew kif jixraq.

Biex tilqa’ kontra l-possibbiltà tat-tixrid tal-mard, kull pinna għandha tintuża minn pazjent wieħed biss.

Biex jiġu evitati żbalji fil-medikazzjoni bejn l-insulina glargine u insulini oħra, it-tikketta ta’ l-insulina għandha tiġi ċċekkjata qabel kull injezzjoni (ara sezzjoni 4.4).

Semglee f’pinna mimlija għal-lest huwa tajjeb biss għal injezzjonijiet minn taħt il-ġilda. Jekk ikun hemm bżonn ta’ teħid permezz ta’ siringa, għandu jintuża kunjett (ara sezzjonijiet 4.2 u 4.4).

Qabel ma tuża l-pinna mimlija għal-lest Semglee, l-istruzzjonijiet għall-użu inklużi fil-fuljett ta’ tagħrif għandhom jinqraw sew.

Id-daqsijiet tal-labar kompatibbli ma’ din il-pinna huma:
–	31G, 5 mm,
–	32G, 4-6 mm,
–	34G, 4 mm.


7. DETENTUR TAL-AWTORIZZAZZJONI GĦAT-TQEGĦID FIS-SUQ

Biosimilar Collaborations Ireland Limited 
Unit 35/36 Grange Parade,
Baldoyle Industrial Estate, 
Dublin 13
DUBLIN
L-Irlanda 
D13 R20R


8. NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/18/1270/001 
EU/1/18/1270/002 
EU/1/18/1270/003 
EU/1/18/1270/004 
EU/1/18/1270/005


9. DATA TAL-EWWEL AWTORIZZAZZJONI / TIĠDID TAL-AWTORIZZAZZJONI

Data tal-ewwel awtorizzazzjoni: 23 ta’ Marzu 2018 
Data tal-aħħar tiġdid: 15 ta’ Frar 2023


10. DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

ANNESS II

A. MANIFATTUR TAS-SUSTANZA BIJOLOĠIKA ATTIVA U MANIFATTUR(I) RESPONSABBLI GĦALL-ĦRUĠ TAL-LOTT

B. KONDIZZJONIJIET JEW RESTRIZZJONIJIET RIGWARD IL-PROVVISTA U LUŻU

C. KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D. KONDIZZJONIJIET JEW RESTRIZZJONIJIET FIR-RIGWARD TAL-UŻU MINGĦAJR PERIKLU U EFFETTIV TAL-PRODOTT MEDIĊINALI

A. [bookmark: A._MANIFATTUR_TAS-SUSTANZA_BIJOLOĠIKA_AT][bookmark: B._KONDIZZJONIJIET_JEW_RESTRIZZJONIJIET_][bookmark: C._KONDIZZJONIJIET_U_REKWIŻITI_OĦRA_TAL-][bookmark: D._KONDIZZJONIJIET_JEW_RESTRIZZJONIJIET_]MANIFATTUR TAS-SUSTANZA BIJOLOĠIKA ATTIVA U MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur(i) tas-sustanza(i) bijoloġika(ċi) attiva(i)
Biocon Sdn. Bhd.
No.1, Jalan Bioteknologi 1, 
Kawasan Perindustrian SiLC, 
79200 Iskandar Puteri,
Johor,
IL-MALASJA

Isem u indirizz tal-manifattur(i) responsabbli għall-ħruġ tal-lott
Biosimilar Collaborations Ireland Limited
Block B, The Crescent Building, 
Santry Demesne Dublin
D09 C6X8
L-Irlanda

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B. KONDIZZJONIJIET JEW RESTRIZZJONIJIET RIGWARD IL-PROVVISTA U LUŻU

Prodott mediċinali li jingħata bir-riċetta tat-tabib


C. KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti Perjodiċi Aġġornati dwar is-Sigurtà

Ir-rekwiżiti biex jiġu ppreżentati rapporti perjodiċi aġġornati dwar is-sigurtà għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D. KONDIZZJONIJIET JEW RESTRIZZJONIJIET FIR-RIGWARD TAL-UŻU MINGĦAJR PERIKLU U EFFIKAĊI TAL-PRODOTT MEDIĊINALI

· Pjan tal-Ġestjoni tar-Riskju (RMP)

L-MAH għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta ssistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

ANNESS III

TIKKETTAR U FULJETT TA’ TAGĦRIF

A. [bookmark: A._TIKKETTAR]TIKKETTAR

TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA – Pakketti ta’ 1, 3, 5 u 10

1.	ISEM TAL-PRODOTT MEDIĊINALI


Semglee 100 unità/ml soluzzjoni għall-injezzjoni f’pinna mimlija għal-lest 
insulin glargine

2.	DIKJARAZZJONI TAS-SUSTANZA(I) ATTIVA(I)


1 mL fih 100 unità (3.64 mg) insulin glargine.

3.	LISTA TA’ EĊĊIPJENTI


Eċċipjenti: zinc chloride, metacresol, glycerol, hydrochloric acid u sodium hydroxide (għall-aġġustament tal- pH), ilma għall-injezzjonijiet. Ara l-fuljett ta’ tagħrif għal aktar informazzjoni.

4.	GĦAMLA FARMAĊEWTIKA U KONTENUT


Soluzzjoni għall-injezzjoni 
Pinna 1 ta’ 3 mL
3 pinen ta’ 3 mL
5 pinen ta’ 3 mL
10 pinen ta’ 3 mL

5.	MOD TA’ KIF U MNEJN JINGĦATA


Aqra l-fuljett ta’ tagħrif qabel l-użu. Użu għal taħt il-ġilda.

6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL


Żomm fejn ma jidhirx u ma jintlaħaqx mit-tfal.

7.	TWISSIJA(JIET) SPEĊJALI OĦRA, JEKK MEĦTIEĠA


Uża biss soluzzjonijiet ċari u mingħajr kulur.
Uża biss labar li huma kompatibbli għall-użu ma’ din il-pinna mimlija għal-lest.


8.	DATA TA’ SKADENZA


JIS
Pinna fl-użu:
Aħżen għal massimu ta’ 4 ġimgħat f’temperatura taħt 25 °C.

9.	KONDIZZJONIJIET SPEĊJALI TA’ KIF JINĦAŻEN


Pinen mhux fl-użu
Aħżen fi friġġ (2°C – 8°C).
Tagħmlux fil-friża. Żomm il-pinna mimlija għal-lest fil-kartuna ta’ barra sabiex tilqa’ mid-dawl.

Pinna fl-użu:
Tagħmlux fil-friġġ. Wara kull injezzjoni, il-kappa tal-pinna għandha terġa’ titqiegħed lura fuq il-pinna sabiex tilqa’ mid-dawl.

10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ


Biosimilar Collaborations Ireland Limited 
Unit 35/36 Grange Parade,
Baldoyle Industrial Estate, 
Dublin 13
DUBLIN
L-Irlanda 
D13 R20R

12.	NUMRU(I) TAL-AWTORIZZAZZJONI GĦAT-TQEGĦID FIS-SUQ


EU/1/18/1270/001 
EU/1/18/1270/002 
EU/1/18/1270/003 
EU/1/18/1270/004

13.	NUMRU TAL-LOTT


Lott

14.	KLASSIFIKAZZJONI ĠENERALI TA’ KIF JINGĦATA



15.	ISTRUZZJONIJIET DWAR L-UŻU


Agħti fil-pakkett ssiġillat.
16.	INFORMAZZJONI BIL-BRAILLE

Semglee

17.	IDENTIFIKATUR UNIKU – BARCODE 2D


barcode 2D li jkollu l-identifikatur uniku inkluż.

18.	IDENTIFIKATUR UNIKU – DATA LI TINQARA MILL-BNIEDEM


PC 
SN 
NN

TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA (bil-kaxxa l-blu) pakkett multiplu – 10 (2 x 5 pinen)

1.	ISEM TAL-PRODOTT MEDIĊINALI


Semglee 100 unità/ml soluzzjoni għall-injezzjoni f’pinna mimlija għal-lest 
insulin glargine

2.	DIKJARAZZJONI TAS-SUSTANZA(I) ATTIVA(I)


1 ml fih 100 unità (3.64 mg) insulin glargine

3.	LISTA TA’ EĊĊIPJENTI


Eċċipjenti: zinc chloride, metacresol, glycerol, hydrochloric acid u sodium hydroxide (għall-aġġustament tal-pH), ilma għall-injezzjonijiet. Ara l-fuljett ta’ tagħrif għal aktar informazzjoni.

4.	GĦAMLA FARMAĊEWTIKA U KONTENUT


Soluzzjoni għall-injezzjoni

Pakkett multiplu: 10 (2 pakketti ta’ 5) pinen ta’ 3 ml.

5.	MOD TA’ KIF U MNEJN JINGĦATA


Aqra l-fuljett ta’ tagħrif qabel l-użu. Użu għal taħt il-ġilda.

6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL


Żomm fejn ma jidhirx u ma jintlaħaqx mit-tfal.

7.	TWISSIJA(IET) SPEĊJALI OĦRA, JEKK MEĦTIEĠA


Uża biss soluzzjonijiet ċari u mingħajr kulur.
Uża biss labar li huma kompatibbli għall-użu ma’ din il-pinna mimlija għal-lest.

8.	DATA TA’ SKADENZA


JIS

Pinna fl-użu:
Aħżen għal massimu ta’ 4 ġimgħat f’temperatura taħt 25 °C.


9.	KONDIZZJONIJIET SPEĊJALI TA’ KIF JINĦAŻEN


Pinen mhux fl-użu
Aħżen fi friġġ (2 °C – 8 °C).
Tagħmlux fil-friża. Żomm il-pinna mimlija għal-lest fil-kartuna ta’ barra sabiex tilqa’ mid-dawl.

Pinna fl-użu:
Tagħmlux fil-friġġ. Wara kull injezzjoni, il-kappa tal-pinna għandha terġa’ titqiegħed lura fuq il-pinna sabiex tilqa’ mid-dawl.

10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ


Biosimilar Collaborations Ireland Limited 
Unit 35/36 Grange Parade,
Baldoyle Industrial Estate, 
Dublin 13
DUBLIN
L-Irlanda 
D13 R20R

12.	NUMRU(I) TAL-AWTORIZZAZZJONI GĦAT-TQEGĦID FIS-SUQ


EU/1/18/1270/005

13.	NUMRU TAL-LOTT


Lott

14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


Agħti fil-pakkett ssiġillat.


16.	INFORMAZZJONI BIL-BRAILLE

Semglee

17.	IDENTIFIKATUR UNIKU – BARCODE 2D


barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM


PC 
SN 
NN

TAGĦRIF LI GĦANDU JIDHER FUQ IL-PAKKETT TA ’BARRA

IL-KARTUNA LI TMISS MAL-PRODOTT (mingħajr il-kaxxa blu) komponiment ta ’pakkett multiplu - 5 pinen

1.	ISEM TAL-PRODOTT MEDIĊINALI


Semglee 100 unità/mL soluzzjoni għall-injezzjoni f’pinna mimlija għal-lest 
insulin glargine

2.	DIKJARAZZJONI TAS-SUSTANZA(I) ATTIVA(I)


1 mL fih 100 unità (3.64 mg) insulin glargine.

3.	LISTA TA ’EĊĊIPJENTI


Eċċipjenti: zinc chloride, metacresol, glycerol, hydrochloric acid u sodium hydroxide (għall-aġġustament tal- pH), ilma għall-injezzjonijiet. Ara l-fuljett ta’ tagħrif għal aktar informazzjoni.

4.	GĦAMLA FARMAĊEWTIKA U KONTENUT


Soluzzjoni għall-injezzjoni

5 pinen ta ’3 mL. Komponent ta ’pakkett multiplu, ma jistax jinbiegħ separatament.

5.	MOD TA ’KIF U MNEJN JINGĦATA


Aqra il-fuljett ta ’tagħrif qabel l-użu. Użu għal taħt il-ġilda.

6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL


Żomm fejn ma jidhirx u ma jintlaħaqx mit-tfal.

7.	TWISSIJA(JIET) SPEĊJALI OĦRA, JEKK MEĦTIEĠA


Uża biss soluzzjonijiet ċari u mingħajr kulur.
Uża biss labar li huma kompatibbli għall-użu ma ’din il-pinna mimlija għal-lest.

8.	DATA TA ’SKADENZA


JIS

Pinna fl-użu:
Aħżen għal massimu ta’ 4 ġimgħat f’temperatura taħt 25 °C.


9.	KONDIZZJONIJIET SPEĊJALI TA ’KIF JINĦAŻEN


Pinen mhux fl-użu 
Aħżen fi friġġ.
Tagħmlux fil-friża. Żomm il-pinna mimlija għal-lest fil-kartuna ta ’barra sabiex tilqa ’mid-dawl.

Pinna fl-użu
Tagħmlux fil-friża. Wara kull injezzjoni, il-kappa tal-pinna għandha terġa ’titqiegħed lura fuq il-pinna sabiex tilqa ’mid-dawl.

10.	PREKAWZJONIJIET SPEĊJALI GĦAR-RIMI TA ’PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ


Biosimilar Collaborations Ireland Limited 
Unit 35/36 Grange Parade,
Baldoyle Industrial Estate, 
Dublin 13
DUBLIN
L-Irlanda 
D13 R20R

12.	NUMRU(I) TAL-AWTORIZZAZZJONI GĦAT-TQEGĦID FIS-SUQ


EU/1/18/1270/005

13.	NUMRU TAL-LOTT


Lot

14.	KLASSIFIKAZZJONI ĠENERALI TA ’KIF JINGĦATA


15.	ISTRUZZJONIJIET DWAR L-UŻU


Agħti fil-pakkett ssiġillat.

16.	INFORMAZZJONI BIL-BRAILLE


Semglee


17.	IDENTIFIKATUR UNIKU –BARCODE 2D


18.	IDENTIFIKATUR UNIKU –DATA LI TINQARA MILL-BNIEDEM




TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

TIKKETTA

1.	ISEM TAL-PRODOTT MEDIĊINALI U MNEJN GĦANDU JINGĦATA


Semglee 100 unità/ml soluzzjoni għall-injezzjoni f’pinna mimlija għal-lest 
insulin glargine
Użu għal taħt il-ġilda

2.	METODU TA’ KIF GĦANDU JINGĦATA


3.	DATA TA’ SKADENZA


JIS

4.	NUMRU TAL-LOTT


Lott

5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI


3 mL

6.	OĦRAJN




B. [bookmark: B._FULJETT_TA’_TAGĦRIF]FULJETT TA’ TAGĦRIF

Fuljett ta’ tagħrif: Informazzjoni għall-utent

Semglee 100 unità/ml soluzzjoni għall-injezzjoni f’pinna mimlija għal-lest
insulin glargine

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, lill-ispiżjar jew lill-infermier tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il- ħsara, anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett:

1. X’inhu Semglee u gћalxiex jintuża
2. X’għandek bżonn tkun taf qabel ma tuża Semglee
3. Kif għandek tuża Semglee
4. Effetti sekondarji possibbli
5. Kif taħżen Semglee
6. Kontenut tal-pakkett u informazzjoni oħra


1. X’inhu Semglee u gћalxiex jintuża

Semglee fih insulin glargine. Dan huwa insulina modifikata, simili ħafna għal dik tal-bniedem.

Semgle huwa użat fil-kura tad-dijabete mellitus fl-adulti, l-adoloxxenti u t-tfal minn sentejn ’il fuq. Diabetes mellitus hija marda fejn ġismek ma jipproduċix ammont biżżejjed ta’ insulina biex tikkontrolla l-livell taz- zokkor fid-demm. Insulin glargine għandu effett kostanti u fit-tul, li jbaxxi l-livell taz-zokkor fid-demm.


2. X’għandek bżonn tkun taf qabel ma tuża Semglee 

Tużax Semglee
· Jekk inti allerġiku għal insulin glargine jew għal xi sustanza oħra ta’ din il-mediċina (imniżżla fis-sezzjoni 6).

Twissijiet u prekawzjonijiet

Semglee f’pinna mimlija għal-lest huwa tajjeb biss għall-injezzjoni minn taħt il-ġilda (ara sezzjoni 3).
Kellem lit-tabib tiegħek jekk għandek bżonn tinjetta l-insulina tiegħek b’mod ieħor.

Kellem lit-tabib, lill-ispiżjar jew lill-infermier tiegħek qabel tuża Semglee.
Segwi sew l-istruzzjonijiet għal pożoloġija, monitoraġġ (tad-demm u l-urina permezz tat-testijiet), id-dieta u l-attività fiżika (xogħol fiżiku u eżerċizzju) kif diskuss mat-tabib tiegħek.

Bidliet fil-ġilda fis-sit tal-injezzjoni:
Is-sit tal-injezzjoni għandu jinbidel sabiex jiġu evitati bidliet fil-ġilda bħal boċoċ taħt il-ġilda.

L-insulina tista’ ma taħdimx sew jekk tinjettaha f’żona fejn hemm xi boċoċ (ara Kif tuża Semglee). Ikkuntattja lit-tabib tiegħek jekk bħalissa qed tinjetta f’żona fejn hemm xi boċoċ qabel ma tibda tinjetta f’żona differenti. It-tabib tiegħek jista’ jgħidlek biex tiċċekkja z-zokkor fid-demm b’aktar attenzjoni, u biex taġġusta l-insulina tiegħek jew id-doża tal-mediċini l-oħra kontra d-dijabete.

Jekk iz-zokkor fid-demm tiegħek huwa baxx wisq (ipogliċemija), segwi l-istruzzjonijiet f’każ ta’ ipogliċemija (ara l-kaxxa fl-aħħar ta’ dan il-fuljett).

Safar

Qabel tivvjaġġa kellem lit-tabib tiegħek. Għandu mnejn ikollok tiddiskuti fuq
· id-disponibbiltà ta’ l-insulina tiegħek fil-pajjiż li qiegħed iżżur,
· il-forniment ta’ l-insulina, labar eċċ,
· il-ħażna korretta ta’ l-insulina tiegħek waqt l-ivvjaġġar,
· il-ħin ta’ l-ikel u t-teħid ta’ l-insulina waqt l-ivvjaġġar,
· l-effetti possibbli fit-tibdil minn żona ta’ ħin għal oħra differenti,
· il-possibbiltà ta’ riskji ġodda għal saħħtek fil-pajjiż li tkun qiegħed iżżur,
· x’għandek tagħmel f’sitwazzjonijiet ta’ emerġenza meta ma tħossokx tajjeb jew timrad.

Mard u feriti

F’dawn is-sitwazzjonijiet li ġejjin, l-immaniġġar tad-dijabete tiegħek, jista’ jkollha bżonn ta’ ħafna attenzjoni (per eżempju aġġustament fid-doża tal-insulina, fit-testijiet tad-demm u tal-awrina):
· Jekk ma tiflaħx jew għandek xi ferita serja, il-livell taz-zokkor fid-demm tiegħek jista’ jogħla (ipergliċemija).
· Jekk m’intix qed tiekol biżżejjed, il-livell taz-zokkor fid-demm tiegħek jista’ jinżel iżżejjed (ipogliċemija).

Fil-parti l-kbira tal-każijiet ikollok bżonn tabib. Kun ċert li tkellem tabib kmieni.

Jekk għandek id-dijabete tat-tip 1 (dijabete mellitus dipendenti fuq l-insulina), twaqqafx l-insulina tiegħek u kompli ħu biżżejjed karboidrati. Dejjem għid lin-nies li qegħdin jieħdu ħsiebek jew li qegħdin jikkurawk li għandek bżonn l-insulina.

Il-kura bl-insulina tista’ tikkawża l-ġisem jipproduċi antikorpi għall-insulina (sustanzi li jaġixxu kontra l- insulina). Madankollu, f’każijiet rari ħafna biss ikollok bżonn tbiddel id-doża tiegħek tal-insulina minħabba dil-ħaġa.

Xi pazjenti, li ilhom għal tul ta’ żmien ibatu mid-dijabete mellitus tat-tip 2 u mill-mard tal-qalb jew kellhom xi attakk preċedenti ta’ puplesija u li ġew ikkurati bi pioglitazone (mediċina orali kontra d-dijabete użata fil- kura tad-dijabete mellitus tat-tip 2) u l-insulina, kellhom l-iżvilupp ta’ insuffiċjenza kardijaka. Għarraf lit- tabib tiegħek mill-aktar fis possibbli jekk tinduna b’xi sinjali ta’ insuffiċjenza kardijaka bħal qtugħ ta’ nifs mhux tas-soltu jew żieda ta’ malajr fil-piż jew xi nefħa lokalizzata (edima).

Tfal

M’hemm ebda esperjenza bl-użu ta’ Semglee fit-tfal taħt l-età ta’ sentejn.

Mediċini oħra u Semglee

Xi mediċini jikkawżaw tibdil fil-livell taz-zokkor fid-demm (tnaqqis, żieda jew it-tnejn li huma, skond iċ- ċirkostanzi). F’kull każ, jista’ jkun meħtieġ li taġġusta d-doża tiegħek ta’ l-insulina biex tevita livelli taz- zokkor fid-demm li jkunu baxxi wisq jew għoljin wisq. Oqgħod attent/a meta tibda jew tieqaf tieħu xi mediċina oħra.

Jekk jogħġbok għid lit-tabib jew lill-ispiżjar tiegħek jekk qiegħed tieħu jew ħadt dan l-aħħar xi mediċini oħra, anki dawk mingħajr riċetta. Qabel tieħu xi mediċina staqsi lit-tabib tiegħek jekk tistax teffettwalek il- livell tiegħek taz-zokkor fid-demm, u x’għandek tagħmel, jekk meħtieġ.

Il-mediċini li jistgħu jbaxxu l-livell taz-zokkor f’demmek (ipogliċemija) jinkludu:
· il-mediċini l-oħra kollha użati għall-kura tad-dijabete,
· l-inibituri ta’ l-enzima li tikkonverti anġjotensin (ACE) (użati għall-kura ta’ ċerti kundizzjonijiet tal- qalb jew ta’ pressjoni għolja fid-demm),
· disopyramide (użat għall-kura ta’ ċerti kundizzjonijiet tal-qalb),
· fluoxetine (użat għall-kura tad-depressjoni),
· fibrates (użati biex ibaxxu l-livelli għoljin tal-lipidi fid-demm),
· l-inibituri ta’ monoamine oxidase (MAO) (użati għall-kura tad-depressjoni),
· pentoxifylline, propoxyphene, salicylates (bħall-acetylsalicylic acid, użata biex ittaffi l-uġigħ u tbaxxi d-deni),
· l-antibijotiċi sulfonamidi.

Il-mediċini li jistgħu jgħollu l-livell taz-zokkor f’demmek (ipergliċemija) jinkludu:
· l-kortikosterojdi (bħal “cortisone”, użat għall-kura ta’ l-infjammazzjoni),
· danazol (mediċina li taħdem fuq l-ovulazzjoni),
· diazoxide (użat għall-kura ta’ pressjoni għolja fid-demm),
· id-dijuretiċi (użati għall-kura ta’ pressjoni għolja fid-demm jew iż-żamma eċċessiva ta’ fluwidi),
· glukagon (ormon tal-frixa użat għall-kura ta’ ipogliċemija severa),
· isoniazid (użat għall-kura tat-tuberkulożi),
· l-estroġeni u l-proġesteni (bħal fil-pillola kontraċettiva, użata għall-kontroll tat-twelid),
· id-derivattivi ta’ phenothiazine (użati għall-kura ta’ disturbi psikjatriċi),
· somatropin (ormon tat-tkabbir),
· il-mediċini simpatomimetiċi (bħal epinephrine [adrenaline] jew salbutamol, terbutaline użat għall- kura ta’ l-ażma),
· ormoni tat-tirojde (użati għall-kura ta’ disturbi fil-glandola tat-tirojde),
· l-mediċini hekk imsejħa atipiċi kontra l-psikożi (bħal olanzapine u clozapine),
· l-inibituri ta’ protease (użati għall-kura ta’ l-HIV).

Il-livell taz-zokkor f’demmek jista’ jogħla jew jinżel jekk tieħu
· imblokkaturi tar-riċetturi beta (użati għall-kura ta’ pressjoni għolja fid-demm),
· clonidine (użat għall-kura ta’ pressjoni għolja fid-demm),
· is-sustanzi tal-lithium (użati għall-kura ta’ disturbi psikjatriċi).

Pentamidine (użat għall-kura ta’ xi infezzjonijiet ikkawżati mill-parassiti) jista’ jikkawża l-ipogliċemija li kultant tkun segwita mill-ipergliċemija.

L-imblokkaturi tar-riċetturi beta, bħall-mediċini oħra simpatolitiċi, (bħal clonidine, guanethidine, u reserpine) jistgħu jdgħajjfu jew jaħbu kompletament l-ewwel sintomi ta’ twissija li jgħinuk tagħraf xi ipogliċemija.

Jekk m’intix ċert/a jekk intix qed tieħu waħda minn dawn il-mediċini staqsi lit-tabib jew lill-ispiżjar tiegħek.

Semglee mal-alkoħol

Il-livelli taz-zokkor fid-demm tiegħek jistgħu jogħlew jew jitbaxxew jekk tixrob l-alkoħol.

Tqala u treddigħ

Itlob il-parir tat-tabib jew ta’ l-ispiżjar tiegħek qabel tieħu xi mediċina.

Għarraf lit-tabib tiegħek jekk inti qed tippjana toħroġ tqila, jew diġà tqila. Id-doża tiegħek ta’ l-insulina għandu mnejn jeħtieġ li jinbidel waqt it-tqala u wara li twelled. Il-kontroll għaqli
tad-dijabete tiegħek, u l- prevenzjoni ta’ l-ipogliċemija, huma importanti għas-saħħa tat-tarbija tiegħek.

Jekk int qed tredda’, iddiskutiha mat-tabib tiegħek għax jista’ jagħti l-każ li teħtieġ tibdiliet fid-dożi ta’ l- insulina u d-dieta tiegħek.

Sewqan u tħaddim ta’ magni

L-abbiltà tiegħek biex tikkonċentra u tirreaġixxi tista’ tonqos jekk:
· għandek l-ipogliċemija (livell baxx ta’ zokkor fid-demm),
· għandek l-ipergliċemija (livell għoli ta’ zokkor fid-demm),
· għandek problemi tal-vista tiegħek.

Żomm din il-problema f’moħħok f’kull sitwazzjoni fejn tista’ tpoġġi lilek innifsek jew lil ħaddieħor f’riskju (e.ż. fis-sewqan ta’ karozza jew fl-użu ta’ magni). Għandek tikkuntatja lit-tabib tiegħek għal parir fuq is- sewqan jekk:
· għandek episodji spissi ta’ ipogliċemija,
· l-ewwel sintomi ta’ twissija li jgħinuk tagħraf ipogliċemija huma ridotti jew m’humiex preżenti.

Semglee fih is-sodium

Dan il-prodott mediċinali fih anqas minn 1 mmol (23 mg) ta’ sodium f’kull doża jiġifieri essenzjalment ‘ħieles mis-sodium’.


3. Kif għandek tuża Semglee

Dejjem għandek tuża din il-mediċina skont il-parir eżatt tat-tabib tiegħek. Iċċekkja mat-tabib jew mal-ispiżjar tiegħek jekk ikollok xi dubju.

Għalkemm Semglee fih l-istess sustanza attiva bħal insulin glargine 300 unità/mL, dawn il-mediċini ma jistgħux jinbidlu ma’ xulxin. Il-bidla minn tip ta’ terapija ta’ insulina għal oħra għandha bżonn ta’ riċetta medika, superviżjoni medika u monitoraġġ tal-livell taz-zokkor fid-demm. Jekk jogħġbok ikkonsulta mat- tabib tiegħek għal aktar informazzjoni.

Dożaġġ

Skont l-istil ta’ ħajtek u r-riżultati tat-testijiet taz-zokkor (glukożju) fid-demm u l-użu preċedenti tiegħek ta’ l-insulina, it-tabib tiegħek sejjer:
· jikkalkula kemm għandek bżonn Semglee kuljum u f’liema ħin trid tieħdu,
· jgħidlek meta teżamina l-livell taz-zokkor f’demmek, u jekk għandekx tagħmel it-testijiet fuq l-urina,
· jgħidlek meta għandek bżonn tinjetta doża akbar jew iżgħar ta’ Semglee.

Semglee huwa tip ta’ insulina li taħdem fit-tul. It-tabib tiegħek għandu mnejn jgħidlek biex tużah flimkien ma’ insulina li taħdem għal żmien qasir jew ma’ pilloli użati għall-kura ta’ livelli għoljin ta’ zokkor fid-demm.
Hemm ħafna fatturi li jistgħu jeffettwaw il-livelli taz-zokkor f’demmek. Għandek tkun taf liema huma biex tkun tista’ tirreaġixxi kif suppost meta jkun hemm tibdil fil-livell taz-zokkor f’demmek u biex ma tħallihx jogħla jew jitbaxxa wisq. Ara l-informazzjoni f’kaxxa li ssib fi tmiem ta’ dan il-fuljett.

Użu fit-tfal u fl-adolexxenti

Semglee jista’ jintuża fl-adolexxenti u fit-tfal minn sentejn ’il fuq. Uża din il-mediċina eżatt skont kif qallek it- tabib tiegħek.

Kemm-il darba jingħata

Għandek bżonn ta’ injezzjoni waħda ta’ Semglee kuljum, fl-istess ħin tal-ġurnata.
Il-pinna Semglee tagħti insulina f’inkrementi ta’ 1 unità sa doża massima waħda ta’ 80 unità.

Mod ta’ kif jingħata

Semglee huwa injettat taħt il-ġilda. TINJETTAX Semglee fil-vina għax dan jibdillu l-effett u jista’ jikkaġuna ipogliċemija.

It-tabib tiegħek sejjer jurik f’liema post fil-ġilda għandek tinjetta Semglee. B’kull injezzjoni, biddel is-sit tat- titqiba, fiż-żona partikolari tal-ġilda li qed tuża.

Kif timmaniġġja l-pinna Semglee

Semglee f’pinna mimlija għal-lest huwa tajjeb biss għall-injezzjoni minn taħt il-ġilda. Kellem lit-tabib tiegħek jekk għandek bżonn tinjetta l-insulina tiegħek b’mod ieħor.

Aqra bir-reqqa “L-Istruzzjonijiet Dwar l-Użu” li jinsabu f’dan il-fuljett ta’ tagħrif. Ghandek tuża l-pinna kif deskritt fl-Istruzzjonijiet Dwar l-Użu.

Labra ġdida ghandha titwaħħal qabel kull darba li tużha. Uża biss labar li huma kompatibbli għall-użu mal-pinna Semglee (ara “L-Istruzzjonijiet Dwar l-Użu”).
Test ta’ sigurtà għandu jsir qabel kull injezzjoni.

Eżamina l-iskartoċċ qabel tuża l-pinna. Tużax Semglee jekk tinnota li s-soluzzjoni fiha l-partikuli. Uża biss Semglee jekk is-soluzzjoni hija ċara u mingħajr kulur. Tħawdux jew tħalltu qabel l-użu.

Biex tilqa’ kontra l-possibbiltà tat-tixrid tal-mard, qatt m’għandek taqsam il-pinna tiegħek ma’ ħaddieħor. Din il-pinna hija għall-użu tiegħek biss.

Dejjem uża pinna ġdida jekk tinnota li l-kontroll taz-zokkor tiegħek fid-demm qiegħed imur għal agħar, bla mistenni. Jekk taħseb li għandek xi problema bil-pinna Semglee, kellem lit-tabib, lill-ispiżjar jew lill-infermier tiegħek.

Pinen vojta m’għandhomx jerġgħu jimtlew u għandhom jintremew kif jixraq.

Jekk il-pinna Semglee hija bil-ħsara jew mhix taħdem sew (dovut għal xi difetti mekkaniċi) għandha tintrema, u pinna ġdida Semglee għandha tintuża.

Żbalji fl-użu ta’ insulini

Biex jiġu evitati żbalji fil-medikazzjoni bejn Semglee u l-insulini l-oħra, għandek dejjem tiċċekkja t-tikketta ta’ l-insulina qabel kull injezzjoni.
Jekk tuża Semglee aktar milli suppost

Jekk injettajt aktar Semglee milli meħtieġ, il-livell taz-zokkor tiegħek fid-demm jista’ jitbaxxa wisq (ipogliċemija). Iċċekkja spiss iz-zokkor f’demmek. Ġeneralment, biex tevita l-ipogliċemija għandek tiekol aktar u timmoniterja z-zokkor f’demmek. Għal informazzjoni fuq il-kura ta’ l-ipogliċemija, ara l-kaxxa fit-tmiem ta’ dan il-fuljett.

Jekk tinsa tuża Semglee

Jekk tlift doża ta’ Semglee jew jekk ma injettajtx biżżejjed insulina, il-livell taz-zokkor fid-demm jista’ jogħla wisq (ipergliċemija). Iċċekkja spiss iz-zokkor f’demmek. Għal informazzjoni fuq il-kura ta’ l-ipergliċemija, ara l-kaxxa li tinsab fit-tmiem ta’ dan il- fuljett.

Tieħux doża doppja biex tpatti għal dik li nsejt.

Jekk tieqaf tuża Semglee

Dan jista’ jwassal għal ipergliċemija severa (livell għoli ħafna ta’ zokkor fid-demm) u ketoaċidożi (jogħla l- livell ta’ aċtu fid-demm minħabba li l-ġisem qiegħed jimmetabolizza x-xaħam minflok iz-zokkor). Tieqafx tieħu Semglee mingħajr ma tkun tkellimt ma’ tabib, li se jgħidlek x’għandek tagħmel.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4. Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Jekk tinduna b’sinjali li z-zokkor fid-demm tiegħek huwa baxx wisq (ipogliċemija), ħu azzjoni minnufih biex iżżid il-livell taz-zokkor fid-demm (ara l-kaxxa fl-aħħar ta’ dan il-fuljett).

L-ipogliċemija (livell baxx ta’ zokkor fid-demm) tista’ tkun serja ħafna u hija komuni ħafna bil-kura bl-insulina (tista’ taffettwa aktar minn persuna 1 minn kull 10). Livell baxx ta’ zokkor fid-demm ifisser li m’hemmx biżżejjed zokkor fid-demm tiegħek. Jekk il-livell taz-zokkor fid-demm tiegħek jinżel wisq jista’ jħossok ħażin (tintilef minn sensik). Ipogliċemija serja tista’ tikkawża ħsara fil-moħħ u jista’ jkun hemm ir-riskju li titlef ħajtek. Għal aktar informazzjoni, ara l-kaxxa fl-aħħar ta’ dan il-fuljett.

Reazzjonijiet allerġiċi serji (rari, jistgħu jaffettwaw sa persuna 1 minn kull 1,000) – is-sinjali jistgħu jinkludu reazzjonijiet tal-ġilda fuq skala kbira (raxx u ħakk mal-ġisem kollu), nefħa severa fil-membrana mukuża (anġioedema), qtugħ ta’ nifs, tħarħir, taqa’ l-pressjoni fid-demm, polz mgħaġġel jew tkun għarqan. Reazzjoni allerġiċi serji jistgħu jkunu ta’ theddida għall-ħajja. Kellem lil tabib minnufih jekk tinduna b’sinjali ta’ reazzjonijiet allerġiċi severi.

Bidliet fil-ġilda fis-sit tal-injezzjoni
Jekk tinjetta l-insulina wisq ta’ spiss fl-istess post, it-tessut xaħmi jista’ jew jiċkien (lipoatrofija; tista’ taffettwa sa persuna 1 minn kull 100) jew teħxien (lipoipertrofija; tista’ taffettwa sa persuna 1 minn kull 10). Il-boċoċ taħt il-ġilda jistgħu jiġu kkawżati wkoll minn akkumulazzjoni ta’ proteina msejħa amilojd (amilojdosis tal-ġilda; mhux magħruf kemm-il darba din tista’ sseħħ). L-insulina tista’ ma taħdimx sew jekk tinjettaha f’żona fejn hemm xi boċoċ. Biddel is-sit tal-injezzjoni ma’ kull injezzjoni biex tgħin tippreveni dawn il-bidliet fil-ġilda.
Effetti sekondarji rrapportati b’mod komuni (jaffettwaw sa persuna 1 minn kull 10)

· Reazzjonijiet tal-ġilda u dawk allerġiċi fis-sit tal-injezzjoni
Is-sinjali jistgħu jinkludu ħmura, uġigħ qawwi mhux tas-soltu meta ssir l-injezzjoni, ħakk, urtikarja, nefħa jew infjammazzjoni. Dawn jistgħu wkoll jinfirxu madwar is-sit ta’ l-injezzjoni. Il-biċċa l-kbira tar- reazzjonijiet żgħar għall-insulini normalment jisparixxu fi żmien ftit jiem sa ftit ġimgħat.

Effett sekondarju rrapportat b’mod rari (jistgħu jaffettwaw sa persuna 1 minn kull 1,000)

· Reazzjonijiet fl-għajnejn
Bidla sostanzjali (titjib jew deterjorament) fil-kontroll taz-zokkor fid-demm tiegħek tista’ tiddisturba il-vista tiegħek temporanjament. Jekk qed tbati minn retinopatija proliferattiva (marda ta’ l-għajnejn relatata mad- dijabete) attakki severi ta’ l-ipogliċemija jistgħu jirriżultaw f’telf temporanju tal-vista.

· Disturbi ġenerali
F’każijiet rari, it-trattament bl-insulina jista’ wkoll jikkaġuna żieda temporanja ta’ l-ilma fil-ġisem b’nefħa tal-pxiexen u ta’ l-egħkiesi.

Effetti sekondarji rrapportati b’mod rari ħafna (jistgħu jaffettwaw sa persuna 1 minn kull 10,000) 
F’każijiet rari ħafna, jista’ jkollok dysgeusia (disturbi fit-togħma) u majalġja (uġigħ muskolari).

Użu fit-tfal u fl-adolexxenti
Ġeneralment, l-effetti sekondarji fit-tfal u fl-adolexxenti ta’ 18-il sena jew inqas huma l-istess bħal dawk li jiġru fl-adulti.

Ilmenti ta’ reazzjonijiet fis-sit ta’ l-injezzjoni (uġigħ fis-sit tal-injezzjoni, reazzjoni fis-sit tal-injezzjoni) u reazzjonijiet tal-ġilda (raxx, urtikarja) huma rrapportati relattivament aktar spiss fit-tfal u fl-adolexxenti ta’ 18-il sena jew anqas, milli fl-adulti. M’hemm ebda esperjenza fit-tfal taħt is-sentejn.

Rappurtar tal-effetti sekondarji

Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din
il-mediċina.


5. Kif taħżen Semglee

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna u fuq it-tikketta tal-pinna wara JIS. Id-data ta’ meta tiskadi tirreferi għall-aħħar ġurnata ta’ dak ix-xahar.

Pinen mhux fl-użu
Aħzen fi friġġ (2°C-8°C). Tagħmilhomx fil-friża jew tqegħdom viċin il-kompartiment tal-friża tal-friġġ tiegħek jew viċin xi pakkett tal-friża.
Żomm il-pinna mimlija għal-lest fil-kartuna ta’ barra sabiex tilqa’ mid-dawl.

Pinen fl-użu
Pinen mimlijin għal-lest li qed jintużaw jew li qed jinġarru bħala sper jistgħu jinħażnu sa massimu ta’ 4 ġimgħat, f’temperatura mhux iżjed minn 25°C u’il bogħod mis-sħana diretta jew mid-dawl dirett. Tużahiex wara dan il-perjodu ta’ żmien. Il-pinna li tkun qed tintuża m’għandhiex tinħażen fil-friġġ. Huwa rrakkomandat li tiġi nnotata d-data tal-ewwel użu.
Wara kull injezzjoni, il-kappa tal-pinna għandha terġa’ titqiegħed lura fuq il-pinna sabiex tilqa’ mid-dawl.

Neħħi l-labra wara kull injezzjoni u aħżen il-pinna mingħajr il-labra. Kun żgur ukoll li tneħħi l-labra qabel ma tarmi l-pinna. Il-labar m’għandhomx jerġgħu jintużaw.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għal protezzjoni tal-ambjent.


6. Kontenut tal-pakkett u informazzjoni oħra 

X’fih Semglee
· Is-sustanza attiva hi insulina glargine. Kull mL ta’ soluzzjoni fih 100 unità ta’ insulina glargine (ekwivalenti għal 3.64 mg).
· Is-sustanzi mhux attivi l-oħra huma: zinc chloride, metacresol, glycerol, sodium hydroxide (għall-aġġustament tal- pH) (ara sezzjoni 2 “Semglee fih is-sodium”), hydrochloric acid (għall- aġġustament tal-pH) u ilma għall-injezzjonijiet.

Kif jidher Semglee u l-kontenut tal-pakkett

Semglee 100 unità/ml soluzzjoni għall-injezzjoni f’pinna mimlija għal-lest huwa soluzzjoni ċara u minghajr kulur.

Kull pinna fiha 3 mL ta’ soluzzjoni għall-injezzjoni (ekwivalenti għal 300 unità).
Semglee hu disponibbli f’daqsijiet ta’-pakkett ta’ 1, 3, 5 u 10 pinen u f’pakkett multiplu li jinkludi 2 kartun, kull wiehed Ikun fih 5 pinen.
Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq
Biosimilar Collaborations Ireland Limited 
Unit 35/36 Grange Parade,
Baldoyle Industrial Estate, 
Dublin 13
DUBLIN
L-Irlanda 
D13 R20R

Manifattur
Biosimilar Collaborations Ireland Limited
Block B, The Crescent Building, 
Santry Demesne Dublin
D09 C6X8
L-Irlanda

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Biocon Biologics BelgiumBV 
Tél/Tel: 0080008250910
	Lietuva
Biosimilar Collaborations Ireland Limited 
Tel: 0080008250910

	България
Biosimilar Collaborations Ireland Limited
Тел: 0080008250910
	Luxembourg/Luxemburg  
Biosimilar Collaborations Ireland Limited 
Tél/Tel: 0080008250910


	Česká republika
Biocon Biologics GermanyGmbH
Tel: 0080008250910
	Magyarország
Biosimilar Collaborations Ireland Limited
Tel.: 0080008250910


	Danmark
Biocon Biologics FinlandOY
Tlf: 0080008250910
	Malta
Biosimilar Collaborations Ireland Limited
Tel.: 0080008250910


	Deutschland
Biocon Biologics Germany GmbH
Tel: 0080008250910
	Nederland
Biosimilar Collaborations Ireland Limited 
Tel: 0080008250910

	Eesti
Biosimilar Collaborations Ireland Limited
Tel: 0080008250910

	Norge
Biocon Biologics FinlandOY
Tlf: +47 800 62 671

	Ελλάδα
Biocon Biologics Greece ΜΟΝΟΠΡΟΣΩΠΗ Ι.Κ.Ε
Τηλ.: 0080008250910
	Österreich
Biocon Biologics GermanyGmbH
Tel: 0080008250910

	España
Biocon Biologics SpainS.L.
Tel: 0080008250910
	Polska
Biosimilar Collaborations Ireland Limited
Tel: 0080008250910


	France
Biocon Biologics FranceS.A.S
Tel: 0080008250910
	Portugal
Biocon Biologics SpainS.L.
Tel: 0080008250910


	Hrvatska
Biocon Biologics GermanyGmbH
Tel: 0080008250910
	România
Biosimilar Collaborations Ireland Limited 
Tel: 0080008250910


	Ireland
Biosimilar Collaborations Ireland Limited
Tel: 1800777 794
	Slovenija
Biosimilar Collaborations Ireland Limited
Tel: 0080008250910


	Ísland
Biocon Biologics FinlandOY 
Sími: +345 800 4316
	Slovenská republika
Biocon Biologics Germany GmbH 
Tel: 0080008250910


	Italia
Biocon Biologics SpainS.L.
Tel: 0080008250910

	Suomi/Finland
Biocon Biologics Finland OY
Puh/Tel: 99980008250910

	Κύπρος
Biosimilar Collaborations Ireland Limited
Τηλ: 0080008250910

	Sverige
Biocon Biologics Finland OY 
Tel: 0080008250910

	Latvija
Biosimilar Collaborations Ireland Limited 
Tel: 0080008250910
	 



Dan il-fuljett kien rivedut l-aħħar f’{XX/SSSS}. 

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

IPERGLIĊEMIJA U IPOGLIĊEMIJA

Dejjem ħu miegħek xi zokkor (għallinqas 20 gramma). 
Ħu miegħek xi informazzjoni biex turi li inti dijabetiku/a.

IPERGLIĊEMIJA (livell għoli ta’ zokkor fid-demm)

Jekk iz-zokkor f’demmek huwa għoli wisq (ipergliċemija), għandu mnejn ma injettajtx biżżejjed insulina.

Għaliex isseħħ l-ipergliċemija?
Eżempji jinkludu:
· int ma injettajtx l-insulina tiegħek jew ma injettajtx biżżejjed, jew jekk saret anqas effettiva, per eżempju minħabba ħażna ħażina,
· int qiegħed tagħmel anqas eżerċizzju fiżiku mis-soltu,
· jew int qiegħed taħt stress (inkwiet, eċitament), jew għandek xi ferita, saritlek xi operazzjoni, għandek xi infezzjoni jew għandek id-deni,
· int qed tieħu jew ħadt ċerti mediċini oħrajn (ara sezzjoni 2, “Mediċini oħra u Semglee”).

Sintomi ta’ twissija ta’ ipergliċemija.
Għatx, tħoss il-bżonn miżjud biex tgħaddi l-awrina aktar spiss miss-soltu, għeja, ġilda xotta, ħmura tal-wiċċ, nuqqas ta’ aptit, pressjoni baxxa tad-demm, il-qalb tħabbat mgħaġġel u glukosju u ketoni fl-awrina. Uġigħ fl- istonku, in-nifs mgħaġġel u fil-fond, ngħas u anki telf mis-sensi jistgħu jkunu sinjali ta’ kundizzjoni serja (kitoaċidożi) li tkun ikkaġunata minn nuqqas ta’ insulina.

X’għandek tagħmel f’każ ta’ ipergliċemija?
Ittestja l-livell taz-zokkor fid-demm tiegħek u fl-awrina tiegħek għall-ketoni hekk kif iseħħ xi wieħed mis-sintomi t’hawn fuq. L-ipergliċemija severa jew il-kitoaċidożi għandhom dejjem ikunu kkurati minn tabib, normalment fi sptar.

IPOGLIĊEMIJA (livell baxx ta’ zokkor fid-demm)

Jekk il-livell taz-zokkor fid-demm tiegħek jinżel wisq jista’ jħossok ħażin (tintilef minn sensik). Ipogliċemija serja tista’ tikkawża ħsara fil-moħħ u jista’ jkun hemm ir-riskju li titlef ħajtek.
Normalment għandek tinduna li l-livell taz-zokkor fid-demm tiegħek huwa baxx wisq sabiex tkun tista’ tieħu dawk ir-rimedji li jkun hemm bżonn.

Għaliex isseħħ l-ipogliċemija?
Eżempji jinkludu:
· int tinjetta wisq insulina,
· int taqbeż l-ikliet jew teħodhom aktar tard mis-soltu,
· int ma tiekolx biżżejjed, jew qed tiekol ikel li fih anqas karboidrati minn normal, (zokkor u sustanzi simili għaz-zokkor li jissejjħu karboidrati; madankollu, l-ħlewwiet artifiċjali M’HUMIEX karboidrati),
· int qed titlef il-karboidrati dovut minħabba remettar jew dijarea,
· int qed tixrob l-alkoħol, speċjalment jekk m’intix tiekol wisq,
· int qiegħed tagħmel aktar eżerċizzju fiżiku mis-soltu jew xi eżerċizzju fiżiku differenti,
· int qed tirkupra minn xi inċident fejn weġġajt jew xi operazzjoni jew xi stress ieħor,
· int qed tirkupra minn marda jew mid-deni,
· int qed tieħu jew waqaft tieħu ċerti mediċini oħra (ara sezzjoni 2, “Mediċini oħra u Semglee”).

L-ipogliċemija hija wkoll aktar probabbli li sseħħ jekk:
· int għadek tibda t-trattament bl-insulina jew qlibt għal preparat ieħor ta’ insulina, (meta tbiddel mill- insulina bażika li kellek għal-Semglee, l-ipogliċemija, jekk isseħħ, hija aktar probabbli li isseħħ filgħodu milli billejl),
· int għandhek il-livelli taz-zokkor fid-demm tiegħek kważi normali jew mhux stabbli,
· int bdilt iż-żona tal-ġilda fejn tinjetta l-insulina (per eżempju mill-koxxa għall-parti ta’ fuq tad-driegħ),
· int issofri minn mard sever tal-kliewi jew mard tal-fwied, jew xi marda oħra bħal tnaqqis fil-funzjoni tat-tirojde.

Sintomi ta’ twissija ta’ ipogliċemija

· Fil-ġisem tiegħek.
Eżempji ta’ sintomi li juruk li l-livell taz-zokkor fid-demm tiegħek qed jaqa’ wisq, jew qiegħed jinżel wisq malajr:
għaraq żejjed, ġilda twaħħal, l-ansjetà, il-qalb tħabbat mgħaġġla, pressjoni għolja tad-demm, palpitazzjonijiet u l-qalb tħabbat b’mod irregolari. Dawn is-sintomi ta’ spiss jiżviluppaw qabel is-sintomi dovuti għal livell baxx taz-zokkor fil-moħħ.

· F’moħħok.
Ezempji ta’ sintomi li jindikaw livell baxx taz-zokkor fil-moħħ:: uġigħ ta’ ras, ġuħ kbir, dardir, remettar, għeja, ngħas, disturbi fl-irqad, nuqqas ta’ kwiet, komportament aggressiv, nuqqas ta’ attenzjoni, reazzjonijiet imfixklin, depressjoni, konfużjoni mentali, taħwid fid-diskors, (xi drabi it-telf komplet tad-diskors), indeboliment tal-vista, rogħda, paralisi, tnemnim (parasteżija), sensazzjoni mtarrxa u tnemnim fir-reġjun tal- ħalq, sturdament, inabbiltà li trażżan lilek innifsek, inabbiltà li tieħu ħsieb tiegħek innifsek, aċċessjonijiet u t- telf mis-sensi.

L-ewwel sintomi li jagħtuk indikazzjoni li ser tiżviluppa l-ipogliċemija (“sintomi ta’ twissija”) jistgħu jinbidlu, jiddgħajfu jew ikunu nieqsin għal kollox, jekk:
· int anzjan, int kellek id-dijabete għal żmien twil, inti tbati minn ċertu tip ta’ mard tas-sistema nervuża (newropatija awtonomika dijabetika),
· int batejt dan l-aħħar mill-ipogliċemija (per eżempju il-jum ta’ qabel) jew jekk tiżviluppa bil-mod,
· int għandek livelli ta’ zokkor fid-demm li huma kważi normali jew, ta’ l-inqas, marru għall-aħjar ħafna,
· dan l-aħħar biddilt minn tip ta’ insulina ġejja mill-annimali għal dik tat-tip umana bħal-Semglee,
· int qed tieħu jew ħadt ċerti mediċini oħrajn (ara sezzjoni 2, “Mediċini oħra u Semglee”).

F’dan il-kaz, tista’ tiżviluppa ipogliċemija severa (u anki jħossok ħażin) qabel tintebaħ
bil-problema. Kun familjari mas-sintomi ta’ twissija għalik. Jekk hemm bżonn, it-testijiet aktar spissi għaz-zokkor fid-demm jistgħu jgħinuk biex tintebaħ bi ġrajjiet ta’ l-ipogliċemija ħafifa li altrimenti jista’ jkun ma kontx tinduna bihom. Jekk m’intix kunfidenti li tagħraf is-sintomi ta’ twissija, evita sitwazzjonijiet (bħal issuq karozza) fejn l-ipogliċemija tpoġġi f’riskju lilek jew lill-oħrajn.

X’għandek tagħmel f’każ ta’ ipogliċemija?
1. Tinjettax l-insulina. Immedjatament ħu madwar 10 sa 20 g zokkor, bħal glukosju, dadi taz-zokkor, jew xi xarba ħelwa li fiha z-zokkor. Attent: Ħlewwiet artifiċjali u ikel bi ħlewwiet artifiċjali (bħal xarbiet tad-dieta) m’għandhom ebda valur fil-kura ta’ l-ipogliċemija.
2. Wara kul xi ħaġa li għandha effett fit-tul li tgħolli z-zokkor fid-demm (bħall-ħobż jew l-għaġin). Suppost it-tabib jew l-infermier tiegħek kienu iddiskutew din il-ħaġa miegħek qabel. L-irkuprar mill- ipogliċemija tista’ ddum minħabba li Semglee jibqa’ jaħdem fit-tul.
3. Jekk l-ipogliċemija terga’ tfeġġ erġa’ ħu minn 10 sa 20 g ta’ zokkor.
4. Kellem tabib immedjatament jekk m’intix kapaċi tikkontrolla l-ipogliċemija jew din terġa’ titfaċċa.

Għid lill-qrabatek, ħbiebek u l-kollegi qrib tiegħek b’dan li ġej:

Jekk int ma tistax tibla’ jew jekk int mitluf minn sensik, int teħtieġ injezzjoni tal-glukosju jew tal-glukagon (mediċina li tgħolli l-livell taz-zokkor fid-demm). Dawn l-injezzjonijiet huma ġustifikati anki jekk mhux ċerti li għandek l-ipogliċemija.

Huwa rrakkomandat li tittestja l-livell tiegħek taz-zokkor fid-demm, immedjatament wara li tieħu l-glukosju

Semglee 100 unità/ml soluzzjoni għall-injezzjoni f’pinna mimlija għal-lest. 
ISTRUZZJONIJIET DWAR L-UŻU

Aqra dawn l-Istruzzjonijiet dwar l-Użu kif ukoll il-fuljett ta’ tagħrif bir-reqqa qabel tuża l-pinna mimlija għal-lest Semglee u kull darba li tixtri pinna ġdida. Jista’ jkun hemm informazzjoni ġdida. Din l-informazzjoni ma tiħux post li tkellem lit-tabib, lill-infermier jew lill-ispiżjar tiegħek dwar il-kundizzjoni medika jew il-kura tiegħek. Jekk m’intix kapaċi taqra jew issegwi l-istruzzjonijiet kollha waħdek, itlob l-għajnuna minn persuna mħarrġa biex tuża din il-pinna. Din il-pinna mhijiex irrakkomandata għall-użu minn persuni għomja jew b’vista batuta mingħajr l-għajnuna ta’ persuna mħarrġa biex tuża l-pinna.

Jekk ma ssegwix dawn l-istruzzjonijiet kull darba li tuża l-pinna, inta tista’ tirċievi wisq jew ftit insulina. Dan jista’ jaffettwa l-livelli taz-zokkor f’demmek.

Semglee hu injettur ta’ pinna mimlija għal-lest li jintrema wara li jinħela, li jkun fih 300 unità ta’ insulin glargine f’soluzzjoni ta’ 3 mL (100 unità/mL). Tista’ tinjetta minn 1 sa 80 unità f’injezzjoni waħda.

Taqsamx il-pinna mimlija għal-lest tiegħek ta’ Semglee ma’ nies oħra, anki jekk il-labra tkun inbidlet. Inti tista’ tagħti infezzjoni serja lin-nies, jew tiġi infettat b’infezzjoni serja mingħandhom.

Immuntar tal-pinna:
[image: ]

Labar li għandhom jinkisbu separatament:
Id-daqsijiet tal-labar kompatibbli ma’ din il-pinna:

· 31G, 5 mm
· 32G, 4 – 6 mm
· 34G, 4mm
[image: ]

Provvisti meħtieġa:
Aċċerta ruħek li jkollok l-oġġetti li ġejjin qabel ma tinjetta d-doża tiegħek:
· Pinna Semglee
· Labra sterili ipodermika li tintrema wara li tintuża, kompatibbli ma’ din il-pinna
· 2 tajjariet bl-alkoħol
· Kontenitur li fih jintremew affarijiet bil-ponta u li jaqtgħu

Ħażna
Qabel tuża l-pinna għall-ewwel darba, aħżen il-kartun li jkun fihom il-pinna fil-friġġ (2°C – 8°C).
Tiffriżax il-pinna.

Wara li tneħħi l-pinna mill-friġġ, poġġiha fuq wiċċ ċatt u tistenniha tilħaq it-temperatura ambjentali bejn 15°C sa 25°C qabel ma tużaha.

Wara li tuża l-pinna għall-ewwel darba, aħżinha fit-temperatura ambjentali sa 25. Tpoġġix il-pinna lura fil-friġġ wara li tużaha.

Dejjem aħżen il-pinna bl-għatu fuqha, biex tipprevjeni l-kontaminazzjoni.
Il-pinna li qed tuża għandha tintrema wara 4 ġimgħat minn meta tkun intużat għall-ewwel darba, anki jekk ikun għad fadlilha l-insulina ġo fiha. Huwa rrakkomandat li tiġi nnotata d-data tal-ewwel użu. Ara Pass 8 għal istruzzjonijiet dwar ir-rimi.

Tħallix il-labra mwaħħla mal-pinna waqt il-ħażna, u terġax tuża il-labar mill-ġdid. Żomm il-pinna u l-labar fejn ma jidhrux u ma jintlaħqux mit-tfal.

Dejjem uża labra sterili ġdida għal kull injezzjoni, għax dan jgħin biex iwaqqaf labar imblukkati u jipprevjeni l-infezzjonijiet.

Kull darba li tuża l-pinna
· Aħsel idejk bis-sapun u l-ilma qabel ma tuża l-pinna tiegħek.
· Iċċekkja t-tikketta tal-pinna biex tkun ċert li qed tieħu t-tip korrett ta’ insulina. Il-pinna għandha tikketta vjola u bajda, u buttuna tal-injezzjoni vjola.
· Iċċekkja d-data ta’ meta tiskadi fuq it-tikketta tal-pinna. Tużax il-pinna wara d-data ta’ meta tiskadi.
· Iċċekkja li l-mediċina fl-iskartoċċ tal-pinna tkun tidher ċara u bla kulur. Tużax il-pinna jekk il-mediċina fl-iskartoċċ tkun tidher imċajpra, jew bil-kulur, jew jekk tara l-frak.
· Dejjem uża labra sterili ġdida li tintrema wara li tintuża, għal kull injezzjoni.
· Uża sit tal-injezzjoni li l-fornitur tal-kura tas-saħħa tiegħek ikun uriek.

Pass Nru. 1 Ipprepara l-pinna tiegħek

A – Eżamina l-pinna: iċċekkja t-tikketta vjola u bajda fuq il-pinna biex taċċerta ruħek li:

· Hi t-tip ta’ insulina korretta.
· Id-data ta’ meta tiskadi tkun għadha m’għaddietx.

B – Żomm il-korp tal-pinna b’id waħda. Bl-id l-oħra, iġbed ’il barra l-għatu tal-pinna. Poġġi t-tokka tal-pinna fil-ġenb biex tużaha aktar tard.

[image: ][image: ]

C – Iċċekkja l-insulina minn ġol-holder tal-iskartoċċ biex taċċerta ruħek li:
· L-insulina tkun tidher ċara u bla kulur.
· Ma jkunx hemm xquq, ksur jew tnixxigħat madwar il-holder tal-iskartoċċ

D – Imsaħ is-siġill tal-lastku (fuq in-naħa ta’ quddiem tal-iskartoċċ) b’imselħa bl-alkoħol ġdida.

[image: ][image: ]

Pass Nru. 2 Waħħal labra ġdida

A – Ħu labra sterili ġdida li tintrema wara li tintuża, u qaxxar is-siġill protettiv. Tużax il-labra jekk is-siġill protettiv ikun bil-ħsara jew ma jkunx hemm, għax il-labra tista’ ma tkunx sterili.

[image: ][image: ]

B – Waqt li żżomm il-korp tal-pinna jħares ’il fuq, waħħal l-għatu ta’ barra tal-labra dritt fuq il-holder tal-iskartoċċ kif muri. Jekk tipprova twaħħal l-għatu ta’ barra tal-labra lanġenba, dan jista’ jgħawweġ jew jikkawża ħsara fil-labra.

[image: ][image: ]

C – Dawwar l-għatu ta’ barra tal-labra f’direzzjoni skont l-arloġġ (lejn il-lemin) sakemm tħossu li weħel b’mod issikkat fuq il-pinna.
[image: ][image: ]

D – B’attenzjoni iġbed ’il barra l-għatu ta’ barra tal-labra u poġġih fil-ġenb. Tarmihx. Se jkollok bżonn l-għatu ta’ barra tal-labra aktar tard.

[image: ]
· Żomm l-għatu ta’ barra
[image: ]

E – B’attenzjoni iġbed ’il barra l-għatu ta’ ġewwa tal-labra u armih.

[image: ]
· Armi l-għatu ta’ ġewwa

Pass Nru. 3 Ipprepara l-labra tal-pinna tiegħek

A – Dejjem għandek tipprepara labra ġdida tal-pinna qabel kull injezzjoni.
B – Dawwar il-pum abjad tad-doża fuq 2 unitajiet tad-doża. Se tisma’ “klikk” għal kull unità li tkun dawwart.

Jekk aċċidentalment iddawwar aktar minn 2 unitajiet, dawwar lura il-pum tad-doża fid-direzzjoni opposta fuq in-numru korrett ta’ unitajiet.

C – Żomm il-korp tal-pinna jħares ’il fuq b’id waħda.

D – Tektek l-iskartoċċ bil-mod b’sebgħek biex tgħin kwalunkwe bżieżaq kbar tal-arja jitilgħu fin-naħa ta’ fuq tal-iskartoċċ. Il-bżieżaq żgħar xorta jistgħu jibqgħu jidhru. Dan hu normali.

[image: ]
* TEKTEK
[image: ]

E – Bil-pinna tħares ’il fuq, agħfas il-buttuna tal-injezzjoni ’l ġewwa sakemm tieqaf tiċċaqlaq u t-tieqa tad-doża turi “0”.

F – Irrepeti passi 3B sa 3E sa tliet darbiet oħra sakemm tara qtar tal-insulina fit-tarf tal-labra.
Il-preparazzjoni tkun lesta meta tara l-qtar tal-insulina.

[image: ][image: ]

Jekk ma tara l-ebda insulina fit-tarf tal-labra wara 4 tentattivi ta’ preparazzjoni (priming), jista’ jkun li l-labra tkun miżduda. Jekk dan iseħħ:
· Mur għal Pass 7 għal istruzzjonijiet dwar kif tneħħi l-labra mingħajr periklu.
· Erġa’ ibda l-proċess minn pass 2A biex twaħħal u tipprepara labra ġdida.

Pass Nru. 4 Agħżel id-doża tiegħek

A – Iċċekkja li t-tieqa tad-doża tkun turi “0”.
B – Dawwar il-pum abjad tad-doża sakemm l-indikatur isfar tad-doża jkun bi dritt mad-doża meħtieġa tiegħek.

Hekk kif tkun qed iddawwar il-pum abjad tad-doża biex tissettja d-doża tiegħek, dan se jestendi ’l barra, u inti se tisma’ “klikk” għal kull unità mdawwra.

Id-doża tista’ tiġi kkoreġuta billi ddawwar il-pum tad-doża lejn il-lemin jew lejn ix-xellug, sakemm id-doża korretta tkun bi dritt l-indikatur isfar tad-doża.

[image: ]Eżempju ta’ 48 unità magħżula


Il-pinna mhux se tħallik iddawwar doża li tkun akbar min-numru ta’ unitajiet li jkun fadal fil-pinna. Jekk id-doża tiegħek tkun akbar min-numru ta’ unitajiet li jkun fadal fil-pinna, jew:
· Injetta l-ammont li jkun fadal fil-pinna tiegħek u uża pinna ġdida biex tagħti l-bqija tad-doża tiegħek,
jew
· Ikseb pinna ġdida u injetta d-doża sħiħa.

Tisfurzax il-pum tad-doża biex idur aktar minn 80 unità.
Timbuttax il-buttuna vjola tal-injezzjoni meta ddawwar il-pum tad-doża.

Pass Nru. 5 Agħżel u naddaf is-sit tal-injezzjoni

A – Agħżel is-sit tal-injezzjoni kif spjegat lilek mill-fornitur tal-kura tas-saħħa tiegħek, naddaf b’imselħa tal-alkoħol ġdida, u ħalli l-ġilda tiegħek tinxef qabel ma tinjetta d-doża tiegħek.

Is-siti tal-injezzjoni jinkludu d-dirgħajn, il-koxox, il-warrani u ż-żaqq. Għandek tibdel is-sit tal-injezzjoni għal kull injezzjoni.

[image: ]

Pass Nru. 6 Injetta d-doża tiegħek

A – Jekk tingħata parir mill-fornitur tal-kura tas-saħħa tiegħek biex tagħmel hekk, inti tista’ toqros il-ġilda mnaddfa bejn subgħajk.

[image: ][image: ]

B – Imbotta l-labra dritt ġol-ġilda kif uriek il-fornitur tal-kura tas-saħħa tiegħek.
Tinjettax bil-labra jekk din tkun immejla.

C – Agħfas il-buttuna vjola tal-injezzjoni sa ġewwa nett. Il-pum abjad tad-doża se jdur u se tisma’ “klikk”ijiet hekk kif tkun qed tagħfas ’l isfel.

[image: ]
* Agħfas biex tagħti l-mediċina
[image: ]

D – Żomm il-buttuna tal-injezzjoni vjola ’l isfel għal 10 sekondi wara li t-tieqa tad-doża turi “0” biex tiżgura li l-insulina kollha tiġi injettata. Jekk ma żżommx il-buttuna tal-injezzjoni magħfusa ’l isfel għal 10 sekondi wara li jidher “0”, inti tista’ tkun injettajt doża mhux korretta tal-mediċina.

[image: ]
* Żomm għal 10 sekondi

Tagħfasx il-buttuna tal-injezzjoni laġenba jew timblokka l-pum abjad tad-doża b’subgħajk, għax dan mhux se jħallik tinjetta l-mediċina.

Pass Nru. 7 Wara l-injezzjoni tiegħek

A – Ħu l-għatu ta’ barra tal-labra li tkun erfajt f’pass 2D, żommu mill-parti l-aktar wiesgħa, u b’attenzjoni għatti l-labra mingħajr ma tmissha.

B – Agħfas il-parti wiesgħa kbira tal-għatu ta’ barra u ħoll il-labra billi ddawwarha kontra l-arloġġ (lejn ix-xellug). Kompli dawwar il-labra sakemm tinqala’ minn mal-pinna. Jista’ jkollok iddawwar diversi drabi sakemm il-labra tinqala’.

[image: ][image: ]

C – Poġġi l-labra f’kontenitur għar-rimi ta’ oġġetti li jaqtgħu u bil-ponta (ara Pass 8 għall-istruzzjonijiet dwar ir-rimi)

[image: ][image: ]

D – Poġġi l-għatu tal-pinna lura fuq l-iskartoċċ.

[image: ][image: ]

E – Aħżen il-pinna fit-temperatura tal-kamra (taħt 25°C). Taħżinxil-pinna b’labra użata mwaħħla magħha.

Pass Nru. 8 Rimi

Poġġi l-labra użata tiegħek f’kontenitur għar-rimi ta’ oġġetti li jaqtgħu u bil-ponta, immedjatament wara l-użu. Tarmix labar maqlugħin mal-iskart tad-dar tiegħek.

Jekk ma jkollokx kontenitur għar-rimi ta’ oġġetti li jaqtgħu u bil-ponta, tista’ tuża kontenitur domestiku li jkun:
· magħmul minn plastik b’saħħtu,
· jkun jista’ jingħalaq b’għatu li jkun jagħlaq b’mod issikkat, u li jkun reżistenti għat-titqib, u li minnu, l-labar ma jkunux jistgħu joħorġu.
· li jkun wiċċu ’l fuq u stabbli waqt l-użu, reżistenti għat-tnixxigħat, u
· jkun fih tikketta kif suppost li twissi dwar il-preżenza ta’ skart perikoluż ġol-kontenitur.

Il-pinna użata tista’ tintrema fl-iskart tad-dar tiegħek wara li tkun neħħejt il-labra.

Kif tieħu ħsieb il-pinna
· Dejjem għandek iżżomm fuqek injettur żejjed tal-pinna mimlija għal-lest tal-insulina kif rakkomandat mill-fornitur tal-kura tas-saħħa tiegħek, fil-każ li titlef il-pinna tiegħek jew tiġrilha l-ħsara.
· Dejjem uża labra sterili ġdida li tintrema wara li tintuża, għal kull injezzjoni.
· Żomm il-pinna tiegħek ’il bogħod mill-umdità, trab, dawl tax-xemx dirett u postijiet fejn it-temperatura tista’ titla’ jew tinżel ħafna (ara s-sezzjoni dwar il-ħażna fil-bidu ta’ dawn l-istruzzjonijiet)
· Tista’ tnaddaf in-naħa ta’ barra tal-pinna tiegħek billi timsaħha b’ċaruta niedja.
· Evita li twaqqa’ l-pinna tiegħek, għax dan jista’ jikkawża li l-iskartoċċ jinkiser, jew jista’ jikkawża ħsara lill-pinna.
· Taqsamx il-pinna mimlija għal-lest tiegħek ma’ nies oħra, anki jekk il-labra tkun inbidlet. Inti tista’ tagħti infezzjoni serja lin-nies, jew tiġi infettat b’infezzjoni serja mingħandhom.
· Tgħaddasx u taħsilx il-pinna tiegħek. Tużax alkoħol, hydrogen peroxide, bleach, jew kwalunkwe likwidi oħra biex tnaddaf il-pinna tiegħek. Tapplikax lubrikanti, bħal pereżempju żejt. Dan jista’ jagħmel ħsara lill-pinna.
· Tippruvax issewwi pinna li ma tkunx tista’ tintuża jew li tkun bil-ħsara. Neħħi l-labra kif deskritt f’Pass 7, u armi l-pinna, jew ħudha lura għand l-ispiżjar. Uża pinna ġdida minflok.

